text:
Ubuhamya : Yamaze imyaka 10 akoresha imbarga z’ umwijima ubumaji yinjijwemo na Padiri
Yanditswe na Imanishimwe Dieudonne April 18, 2017
Benshi mu batuye isi ntibajya basobanukirwa neza imbaraga abako ibya maji bakoresha cyane ko bakora ibyo benshi babonako bidashoboka bikagaragara mu maso y’ abantu ko ari iby’ ukuri koko , […]
Benshi mu batuye isi ntibajya basobanukirwa neza imbaraga abako ibya maji bakoresha cyane ko bakora ibyo benshi babonako bidashoboka bikagaragara mu maso y’ abantu ko ari iby’ ukuri koko , Mwenedata w’ umunyakongo LISUNGI MBULA yaciye mu buzima butoroshye bw’ ubukene , n’ Inzara biza kumuviramo kesha uyoboka iyo gukoroshe no kuyoboka imbaraga za satani ajyanywe n’ umupadiri wa Mwigishaga mu mashuri
Atanga ubuhamya bwe yatangiye agira ati “Bavandimwe muri Kristo, mbasuhuje mw’izina rihebuje rya Yesu Kristo. Mbere yuko ntangira ubu buhamya ndagira ngo dusome:
Zaburi 27:1: Uwiteka ni we mucyo wanjye n’agakiza kanjye, Nzatinya nde? Uwiteka ni we gihome gikingira ubugingo bwanjye, Ni nde uzampinza umushyitsi?
Navukiye muri Zaire/Congo mu mwaka wa 1955, mu gace ka Lisangi. Mu ntara ya Haut Zaire mu gice cy’amajyepfo mu muryano w’abakiristo b’ababatisita. Kimwe n’abandi bose batuye ako gace, papa wanjye yari umurobyi. Bityo ubuzima bw’umuryango wacu bwari bushingiye ku mafaranga yavaga mu mafi naho havaga amafanga y’ishuli.
Ngiye kubabwira ubuzima bw’ibitangaza bigoye kumva nabayemo. Nakoze ubumaji imyaka irenga icumi. Iyo bitaba ubuntu bw’Imana ntibyashobokaga ko mbabwira ibyo ngiye kubabwira. Kuko ni amabanga amaze igihe kinini. Hari abashobora kunyitwaraho umwikomo, ariko ntibabinshyire ku mutwe ahubwo babishyire kuri Yesu wambwirije kubibamenyesha uko byakabaye. Kugirango benshi baba mu bubata bwa Satani babizi cyangwa batabizi babashekuboka babivemo. Nkuko byanditswe muri:
Hoseya 4:6. “Ubwoko bwanjye burimbuwe buzize kutagira ubwenge. Ubwo uretse ubwenge, nanjye nzakureka we kumbera umutambyi. Ubwo wibagiwe amategeko y’Imana yawe, nanjye nzibagirwa abana bawe.
Muri iyo myaka irenga icumi, Satani yamfatiye muri ubwo bujiji, anyemeza ko imbaraga ze ziri hejuru y’izindi mbaraga zose. Imana yacu igira urukundo kuko yankuye mw’isayo nkuko muza kubibona muri ubu buhamya bwanjye Alaluya!
Sinagiye gukora ubumaji mbitewe nuko nabikunze nkashaka kubikora ahubwo nabitewe n’ibibazo byo mu buzima ubukene bw’ababyeyi banjye nibwo bwansunikiye kubijyamo, nyuma yo kwiga amashuri y’intango n’ayisumbuye muri Ngambi, numvaga nta kindi yazamarira ntakomeje kaminuza.
Ubwo nagombaga no gushaka akazi, nkakora ntahagaritse amasomo byose nkabifatanya. Ubwo navuye iwacu njya I Kisangani mu mwaka wa 1973, ngeze Kisangani nabaga kwa mubyara wanjye muramu wanjye nta kazi yagiraga byateje ibibazo kuko rimwe na rimw nijoro yakubitaga umugore we ko yamugaburiye ibidahagije kandi atagira n’akazi ntacyo yahashye! Ubwo natekereje ko muramu wanjye uwo, atakinshaka mu rugo rwe. Bene data muri kristo mugire ubuvandi n’umutima utabara ufashanya.
Abaroma 12:13. mugabanye abera uko bakennye, mushishikarire gucumbikira abashyitsi.
Hari ubwo namaraga iminsi nk’ibili cyangwa itatu ntacyo ndiye. nari narananutse ntangira kujya ndwaragurika. imibereho mibi yanjye yari izwi n’abantu bose, yaba abanyeshuri twiganaga, abaturage, ndetse n’abarimu bwatwigishaga byaranyobeye mbura icyo gukora kuburyo nageze aho ntekereza guhagarika amasomo nkasubira iwacu, ubwo muri ibyo bibazo byanje nakomeje gusenga nasabaga Imana ko iza ikamfasha. Amasengesho yanjye ariko yose yasaga nk’atagize icyo amaze.
Byageze aho ntangira no gushidikanya ko Imana yaba ibaho ndavuga nti papa ni umukristo asenga buri ku cyumweru, agatanga amaturo iyo agize icyo afite, nyamara ubukene buramurembejen Nanjye kandi ndakennye, nishwe n’inzara kandi nsa nabi kubera ubukene.
Ni cyaha ki njye na papa twakoze byatumye Ijuru riduhana bigeze aha?
Nti ya mana papa ajya ambwira y’inyembabazi yita ku bababaye ibaho mu by’ukuri? Niba ibaho kuki yemera ko nyura mu makuba ameze atya kandi nkaba ntabasha kubibonera igisubizo? Ubwo mfata umwanzuro nemeza ko nta Mana ibaho, ko byahimbwe n’abapasiteri hamwe n’abapadiri ngo babashe kwigarurira abantu. ukuri kwarigaragazaga ko nta mana ibaho uko niko natekerezaga.
Hanyuma, naje kumenya Impamvu Imana itasubizaga amasengesho yanjye. Nasengaga Imana singire icyo mbona kuko nasabaga nabi. Nasabaga ibyo guhaza kamere yanjye nyamara ntashaka umugambi w’Imana kuri njye.
Yakobo 4:3. murasaba ntimuhabwe kuko musaba nabi mushaka kubyayisha irari ryanyu ribi
Umunsi umwe mwarimu wanjye watwigisha ubuzima bw’ibimera(Botanique) antumira iwe mu rugo. ubwo tugenda, ambwira ko yumvise abandi barimu baganira ku kibazo cyanjye, ubwo ansaba ko najya kuba iwe, Ikimara kubibwira byabaye nko korosora uwa byukaga iyo nkuru nziza nayakiriye n’ibyishimo byinshi cyane.
Ubwo nahise nimuka mva kwa mubyara wanjye mpita njya kuba mu icumbi rishya. Kwa mwarimu wanjye, ubuzima bwanjye n’imibereho bihinduka byiza kursha mbere,ubwo nagaruye ubuzima nsubira kuba umuntu, maze igihe cyanjye nkajya ngiharira amasomo cyane.
UKO NINJIJWE MU BYA SHITANI.
Rimwe ari nimugoroba ndi gusubiramo amasomo, mwarimu wanjye yinjira mu cyumba nabagamo. Arambwira ati” Ndabona hano umerewe neza, kuko n’amasomo bigenda neza ariko nukomeza kubaho gusa nta burinzi( protection) ntacyo uzageraho, ubu buryo nagufashije buzagufasha kwiga ndetse urangize ubone akazi ariko ntibizakubuza gukomeza kuba umukene n’umunyamibabaro.
Nifuza ko wigirira umumaro ugafasha n’umuryango wawe.” Nahise mwemerera. “ ninayo mpamvu nashatse kukugufasha ndakwiyegereza niko yongeye kumbwira uri umunyamahirwe kuko natekereza ku ahazaza hawe( avenir/future) hari icyo ngusaba, ube umugabo kandi ukomere kuko nzaguha imbaraga zikurinda.
Hashize iminsi ine tuganiriye, mwarimu wanjye yanzaniye urupapuro ruriho urutonde rw’ingingo nyinshi,ansaba kubisoma nitonze kandi ntuje yampaye iminsi itatu yo kubisoma ngo mpitemo ikintu mbona kinshimishijemo, Izo mpapuro zariho ibibazo byo mu buzima busanzwe ndetse n’amaduwa y’ubumaji(incantations magique).
Hariho ubumaji bushobora gukoreshwa mu buuryo bunyuranye bw’ubuzima rusange nkuko nari umunyeshuri nahisemo ingingo irebana n’amasomo; mpitamo ikaramu y’ubumaji, ikaba ikinini cy’abanyegiputa/Misiri, mpitamo kandi umuswala w’ubumaji(mouchoire magique).
Ku ruhande rwa buri kintu, hariho uburyo gikoreshwa ndetse n’akamaro kacyo nyuma y’iminsi ibili musubije rwa rutonde nkamwerka ibyo nahisemo, yanzaniye cya kinini cy’abanyamisiri, ndetse na wa muswala w’ubumaji, ubwo yansobanuriye buri kimwe cyose; ambwira ko iyo karamu y’ubumaji, ifite ubushobozi bwo kwiyandikisha ntawe uyifasheho.
Nagombaga kuyifata nkayitunga ku rupapuro mu kizamini ubundi ikandika ibisubizo byiza byose kugirango hatagira abo birangaza ambwirako nzajya nigira nk’uri kwandika ariko atariko biri. Ukosora azajya abona ibisubizo byiza gusa, cya kinini cy’abanyegiputa umumaro wacyo ni ukunaniza uwbonko bwa mwarimu ukosora bityo akajya abona ibisubizo byose ari byo.
Ubwo mwarimu wanjye yahise ampa icyo kinini ajya kunzanira amazi ambwira kukinywa, nanjye ndakimira akurikizaho umuswala; ambwira ko uzajya umfasha guhatira abantu gukora ibyo nshaka ko bakora byose, ambwira ko ngomba kuzajya nyihaguza inshuro ebyili mu maso ubundi, ibyo nkora byose ntihagire ujya abibona . ubwo mwarimu wanjye aricara tumara akanya ducecetse.
AMATEGEKO AGENDANA N’UBUMAJI NAHAWE
Ubwo yahise ambwira ko mu gihe kingana n’imyaka ibili, nzajya ndya ibiryo bibisi gusa guhera kuri iyo tariki sinagombaga kurya ibiryo bitetse cyangwa birimo umunyu kuko hakoreshwa ubushyuhe mu gukora umunyu, ubwo nawo wari ubujijwe, Ubwo natungwaga n’imbuto n’ibindi binyabijumba nka karoti, ibijumba, imyumbati, hamwe n’ibindi bidatetse nabibonaga bitangoye na gato, kuko nabaga kwa mwarimu wanjye.
Imyaka ibili ishize nongeye kurya ibiryo bitetswe mu buryo busanzwe sinakomeza ubu buhamya ntababwiye ko uyu mwarimu wanjye yari umupadiri wo muri Kiriziya Gaturika y’I Roma. Kuba yari yarampamagaye kuba iwe, nuko yari yararangije kubona imyanzuro nafashe mu buzima bwanjye mvuga ko nta Mana ibaho.ariko nyuma njye nibwiraga ko ya Mana ishobora kuba ibaho akaba ariyo yohereje umukozi wayo kumfasha.
Cyakora byarantangaje cyane kubona umupadiri wa Guaturika ari we wanyinjije mu bukonikoni/magie bw’abahinde mpereye ku myitwarire y’uwo mupadiri kuri iyo ngingo y’ubukonikoni, byahise bishimangira muri njye ko koko mu by’ukuri nta Mana ibaho ,Iyo iza kuba ibaho abapadiri nibo bagombaga kubinya kundusha kuko bitwa abihaye Imana. Kandi Gatigisimu ya Kiriziya Gaturika abapadiri bahuza Imana n’abantu. n’ubwo uwo mupadiri yasomaga misa buri munsi, yari azi ukuri ariko ko Imana itabaho. Akaba ariyo mpamvu yampitiyemo inzira nziza y’ubukonikoni izangeza ku byiza. Uko niko natekerezaga muri ibyo bihe.
UKO UBUMAJI BWANYINJIYEMO NEZA NEZA
Umwaka umwe ushize padiri yarambujije kurya ibiryo bitetse, nahishukiwe n’uburyo namaze guhinduka muri njyewe nari namaze kuba umunyabwenge cyane. Nshoboraga kumenya icyo abo turi kumwe batekereza, nashoboraga kumenya imyirondoro yabo n’igihebavukiye batibimbwiye.
Amasomo yose yabagambereye nko gusubiramo ibyo nigeze kwiga imyaka ine yose nize muri kaminuza, nagiraga amanota yambere, nyuma y’uko imyaka ibili yo kurya ibidatetse irangiye, byagaragariraga buri wese wandebaga ko nahindutse cyane nyuma padiri yansezeranije kuzakorana nanjye ibintu bikomeye.
Ubwo ntararangiza yambwiye ko agomba kumpa uburinzi(protection). nyuma y’icyo gihe naryaga ibiryo byose nshaka nkanywa n’ibyo nshaka byose ntarobanuye, Narimbujijwe gusa divayi. Nyuma y’ibyumwru bibili ansezeranyije uburinzi (protection) padiri yanzaniye urundi akandi gatabo karimo urutonde rw’ibintu.rwanditseho:
URUTONDE RW’AMAHIRWE YOSE MU BINTU BYOSE”.
Aha ho nta kintu yigeze ambaza, kuri urwo rutonde yambwiye ko azampa imbaraga zikomeye yafashe imakasi, akata umusatsi wanjye awushyura mu gacupa. Afata umukungu wo mu nsi y’ikirene yanjye cy’iburyo awushyira mu kapapuro k’umweru.yambwiye ko ibyo akuye ku mubili wanjye bizajya bindinda mu bihe bikomeye.
Afata bya bintu abishyira mu gasanduka kaba munsi y’ameza. Maze arambwira ati ubu burinzi buzakurinda, kudakorwaho n’amasasu, kurumwa n’inzoka, bizakurinda abarozi, bikurinde kurohama mu mazi, bikurinde impanuka y’umuriro, bikurinde n’accident zose n’urupfu urwo arirwo rwose. Bizakurinda kandi abanzi bose baba ababoneka n’abataboneka muri make ibiteye ubwoba n’ibibi byose.
Ubwo padiri afata impeta yari mu mufuka we arayimpa avuga ati: “iyi mpigi izaguha ubushobozi bwo kurwana n’umuntu wese kandi umuneshe. Ushobora guhindura ibintu bisanzwe biriho bidahinduka nk’imbaraga rukuruzi zo mu nsi y’ubutaka, ndetse n’ibihe.
UKO NAKOZE IGERAGEZA RY’IMBARAGA ZANJYE.
Nyuma yo guhabwa izo mbaraga zose n’uburinzi, nahisemo kubigerageza. Si uko nashidikanyaga kubyo padiri yambwiye ahubwo nashaka kubanza nagerageza imbaraga zanjye ngo menye ubushobozi bwanjye aho bugarukira. Icyo nakoze nashyize ku bushake uburozi mu biryo byanjye ngo ndebe uko bigenda. ubwo negereje intoki isahani yariho ibiryo birimo uburozi yahise igwa hasi iramenagurika ubiryo njye ntarayikoraho.
Umunsi umwe bagenzi banjye bagerageza kundoga. Bafashe uburozi babushyira ku isahani iriho ibiryo narinateguriwe maze barantumira nari nabimenye mbere ko isahani ndiraho irimouburozi. Iyo nanga kubirya, byari guteza ikibazo hagati yabo hakaba urwikekwe ko hari uwabavuyemo akambwira ko bagenzi be bandoze.
Ubwo rero kugirango mbereke ko ntari kurwego rumwe rumwe nabo, nagombaga kubirya. Bose bayitegereza isahani yanjye yahise ihanuka igwa hasi ubwo nari ngiye gukoramo, maze ifurusheti inyanyagiza ibiryo byose birameneka. Nyuma y’iminsi baje kunsaba imbabazi bambwira uko byagenze.
Bambwira ko bari babitewe n’uko basigaye babona mbirataho kandi babona narahindutse cyane umuntu wok u rwego rwo hejuru. Ibyo bavugaga byari ukuri. Nashakga kubereka ko ntari umuntu usanzwe. Ubwo nyuma y’ibyo byose bagenzi banjye bahise bahindura imitekerereze kurinjye kubera ibyo bari bamaze kubona.
Bamfatanga nk’umuntu wo kurwego rwo hejuru urindwa n’imbaraga zitaboneka. Nta muntu muri bo wongeye gutekereza kuba yangirira nabi kuva ubwo, byabateraga ubwoba. Ibyo ninabyonifuzaga ko abantu bantinya kuko nari ndakorwaho ntinyitse. Abagore ntibagiraga icyo bambwira. Ariko nkoresheje wa muswala wanjye, nabashakaga guhindura ibitekerezo byabo bagakora ibyo nshaka ko bakora.
Igihe kimwe narwaniraga umugore n’umusirikare ukomeye, kugirango niyerekane mu bantu. Uwo musirikare ukomeye yari azwiho kuba umugome mu karere kose. Akimara kumenya ko nshuditse n’inshoreke ye yahigiye kunkuraho. Uwo mugore we ntiyamenyaga ikimutera kunkurikira. Amafaranga Komando yamuhaga ninjye wayaryaga yose. Igihe kigeze ababyeyi ba wa mukobwa babwira Komando ko nsigaye naramwigaruriye.
Mu by’ukuri uwo mukobwa yakunda uwo mu Komanda ariko ntiyashoboraga kwikura imbaraga namwoherezagaho zatumaga anyirukaho agakora icyo nshaka cyose. Ibyo byaje kumenyakana hose. Uwo mukomanda aba igitaramo hose muri Kisangani. Yari yararenzwe n’icyubahiro namutesheje kubera uwo mukobwa nari naramutwaye. Kubera ububasha bwe, ishyari ndetse n’umujinya, uwo mukomanda ahitamo kunyica. Ubwo ntiyigeze amanya ko gutekereza gutyo, yashyiraga gahunda zanjye mu bikorwa! Yamaze gufata umugambi ntakuka wo kunyica, hasigara gusa aho azanyicira n’igihe azanyicira.
Nyuma naje guhurira n’uwo komanda ahantu hadatuwe turi twenyine mu masakumi n’ebyili zo ku mugoroba.hari hatangiye kwijima, mu by’ukuri nubwo hari hashize iminsi yahoraga anyiteguye ko igihe icyo aricyo cyose dushobora guhura akanyica. Bityo rero yagombaga guhita andangiza. Yahise nayegera ntacyo amvugishije,akura imbunda mu nto mu mufuka w’ipantalo ye arayintunga arasa inshuro eshatu. Numvise amasasu abili amfashe kunda no ku gituza, ariko byasaga no kunyuraho gusa, maze nishima aho andashe, mpita nsigarana ya masasu yose uko ari atatu mu ntoki.
Mu rwego rwo kumwihongiraho ndayamwereka mubwira kurasa andi niba abishaka. Ntawarebaga kuko twari twenyine. Namuhinduye byihuse cyane mu bwenge bwe bituma atabasha kumenya ibimubayeho,asigara atangaye bimugora kumva ibyo aribyo. Ubwo nabonye ko atabasha kongera kurasa. Yari yataye umutwe ahinduka nk’umusazi. Muby’ukuri rero yari amaze kuba umusazi guhera ako kanya.
Nasigaranye ubwirasi buhanitse nkimara kubona ko n’amasasu ubwayo ntacyo abasha kuntwara! Nta kintu cyabashaga kugira icyo kintwara, ntacyo nagotinyaga. Nashoboraga kuguruka nk’inyonyi, nkaba nakwinjira mu nzu ntanyuze mu muryango ahubwo nkanyura mu rukuta. Nigiraga umwuka simboneke iyo nabaga mbishaka ndetse n’ibindi byinshi. Numvaga niba Imana yaba ibaho koko, nanjye nashoboraga kuba Imana cyangwa se ndi hafi cyane yo kubayo. Ntacyo natinyaga ahubwo nateraga abantu kunyubaha no kuntinya nk’uko mbishaka. Nta muntu cyangwa ikintu cyose cyabashaga kuntera ubwoba.


c: text/html

text:
Mu mibonano mpuzabitsina umugore unyara ni ingenzi cyane,ubushakashatsi bugaragaza ko umugore utanyara yandura kandi akanduza indwara zandurira mu mibonano mpuzabitsina mu buryo bworoshye.
Usibyo no kuba kunyara bituma imibonano mpuzabitsina iryoha kurushaho kandi ikagenda neza,ni n’uburyo bwo kwirinda gukomeretsanya ku mpande zombi mu gihe cy’akabariro.
Hari ibimenyetso ushobora kurebesha amaso ku mukobwa ukamenya ko afite amazi mu gihe cy’imibonano mpuzabitsina.
Umukobwa ufite ku kiziba(...)
Mu mibonano mpuzabitsina umugore unyara ni ingenzi cyane,ubushakashatsi bugaragaza ko umugore utanyara yandura kandi akanduza indwara zandurira mu mibonano mpuzabitsina mu buryo bworoshye.
Usibyo no kuba kunyara bituma imibonano mpuzabitsina iryoha kurushaho kandi ikagenda neza,ni n’uburyo bwo kwirinda gukomeretsanya ku mpande zombi mu gihe cy’akabariro.
Hari ibimenyetso ushobora kurebesha amaso ku mukobwa ukamenya ko afite amazi mu gihe cy’imibonano mpuzabitsina.
Umukobwa ufite ku kiziba cy’inda habyimbye : umwanditsi J.R Ward mu gitabo cye yise “Dark Lover” yagaragaje ubushakashatsi bwakozwe ku bakobwa bafte ku mukobwa ufite ku kiziba cy’inda habyimbye bwemeje ko 69%baba bafite amavangingo menshi.
Mu kugenzura bene uyu mukobwa umuntu yirinda kubyitiranye n’umukobwa utwite inda y’amezi make cyangwa wazanye inda kubera kunywa amayoga y’amoko menshi.
Bene uyu mukobwa we aba afite akantu kabyimbye ku kiziba cy’inda kandi ari ko ateye aba atandukanye n’uwo ufite inda kubera izindi mpamvu,bityo bikaba bigoye kumenya uyu mukobwa mu gihe yaba yarazanye inda kubera ayo mayoga cyangwa kubera ko atwite kandi asanzwe afite iyi y’umwimerere w’abafite amazi.
Umukobwa uhora akonje:
uku gukonja ugutandukanye no kugira imbeho ahubwo uyu mukobwa kabone n’iyo izuba ryaba ririkubva cyane umukoraho we ukumva wagira ngo yari muri firigo nyamara we akakubwira ko nta mbeho afite.
Umukobwa ufite hagati y’amaguru hafatanye:
Ubushakashatsi bwakozwe hagamijwe gutunganya tumwe mu duce twa firime mbarankuru yerekeye imibonano mpuzabistina yitwa “Sex Slaves” bwerekanye ko umukobwa udafite umwanya hagati y’amaguru ko ku gitanda ari nk’isumo.
Ibi ariko ubireba umuturutse inyuma kuko abenshi ubona hejuru y’amavi he haba harimo umwanya ariko we akaba aba ari ntawo afite.
Umukobwa ufite umubiri worohereye:
Ubusanzwe abakobwa benshi bagira imibiri yorohereye,gusa uyu we aba afite umubiri utitira wagira ngo ni isashi irimo amazi.
Bene abana bakobwa baba bafite imisemburo myinshi (Hormones) yo mu bwoko bwa “Oestrogen” itumauruhu rwabo ruhorana itoto kandi rukoroha cyane
Umukobwa ufite ibicece kandi atabyibushye: Akenshi abakobwa bagira ibicece batabyibushye baba bafite imisemburo myinshi yo mu bwoko bwa “Insulin” ituma babyibuha
usanga no mugihe cy’imibonano mpuzabitsina bagira ububobere bwinshi ndetse n’amavangingo menshi kubera ko baba bafite imisemburo myinshi ya Androgene na Estrogen igira uruhare mu kugira ubshake bw’imibonano mpuzabitsina.
Ubwoya bwinshi ku mubiri: kugira ubwoya bwinshi ku mubiri bisobanura ko aba afite imisemburo myinshi.
Umukobwa ufite ubu bwoya aba afite nawe imisemburo myinshi akenshi idakukunda kuburamo igira uruhare mu ikorwa ry’amavangingo aboneka mu gihe cy’akabariro.
Si ngombwa ko umukobwa aba yujuje ibi bimenyetso byose ,kimwe cyonyine kirahagije kugira ngo uhite umumenya
Yanditswe na Niyomugabo/Muhabura.rw
Ahaa! Ni Dange Kumbi Mbese Numuntu Yabibona Mbere!
eg kabisa ivyo nivyo
Haha!! cyakora ntabwo mubeshye2! mukomerezaho turabashyikiye.

robotstxt: allowed

filter: keep


text:
Ubuyobozi bushinzwe kubungabunga ibidukikije mu Rwanda bwatangaje ko hatangiye ibikorwa byo kubaka parike n’ahantu h’ubwidagaduriro mu kibaya cya Nyandungu giherereye mu mirenge ya Ndera karere ka Gasabo na Nyarugunga mu karere ka Kicukiro.
Uwo mushinga uzatwara miliyari 2.4 z’amafaranga y’u Rwanda, watewe inkunga n’Ikigega cy’Igihugu cyo guteza imbere ibidukikije, FONERWA. Ugamije kongera urusobe rw’ibinyabuzima, kugabanya imyuzure, ubukangurambaga bwo kubungabunga ibishanga no guhanga imirimo ishingiye ku bidukikije n’ubukerarugendo.
Umuyobozi Ushinzwe Ishami rishyira mu bikorwa imishinga mu Kigo cy’Igihugu cy’Ibidukikije, REMA, Alphonsine Ntabana, yabwiye The New Times ko iyo parike izubakwa n’umutwe w’ingabo zo gutabara (Reserve Force) w’ingabo z’igihugu.
Ati “Gushyira mu bikorwa uwo mushinga bizakorwa na Reserve Force. Hari n’ibikoresho bizagurwa kugira ngo ahantu hamwe harusheho kumera neza.”
Yongeyeho ko uwo mushinga uzagarura ibidukikije ahantu ha hegitari 130.
Ati “Uzakorwa mu gihe cy’imyaka itanu mu bice bibiri, igice kimwe, kuva muri 2016-2018 ni icyo kuzanzamura urusobe rw’ibinyabuzima no kubaka, naho igice cya kabiri ni ukuva mu 2019 kugeza mu 2020, kizaba ari icyo gucunga iyo parike by’igihe kirekire.”
Mu mirimo izakorwa harimo gutera ibiti bitonona, gushyiramo ibiremwa byo mu mazi n’ibindi.
REMA ivuga ko uwo mushinga uzatuma haza amahumbezi mu gace k’Umujyi wa Kigali kagenewe inganda no ku kibuga cy’indege mpuzamahanga cya Kanombe. Uzanongera umubare w’inyoni, inigwahabiri, ibikururanda n’ibinyamabere.
Hazanahangwa kandi ahantu ho kwakira abakerarugendo hashobora kwinjiza miliyari y’amafaranga y’u Rwanda y’inyungu mu mwaka wa mbere, naho nyuma yaho hakazinjiza miliyoni zisaga 83 buri mwaka.
Parike ya Nyandungu izubakwamo ibizenga n’imigezi, kugira ngo hatazongera kubamo imyuzure, yubakwemo n’utuyira, imihanda, ibiraro, ubwiherero, n’ahantu ho gukorera picnics.


text:
Ako kanya ahita asohoka hanze n’imvura yari ikigwa azana inkoni ngirango ni imikino ati ryama vuba nti oya aba ankubise iya mbere, iya kabiri ,iya gatatu amarira aragwa, aba aransunitse ngwa ku buriri ati kuramo ijipo ndanga aba arayishishimuye ayivanyemo. Ndarira gusa ntibyagira icyo bitanga ku mutima nti sinataka kandi ari njye wizanye,nkumva naba nanone niteje abantu, nubundi abasanga nambaye ubusa banseka,nsigara ntakamba nti rwose ndi mu minsi mibi ubu nasama ndamwinginga ngo yambare agakingirizo arahakana ngo n’ubundi twenda kubana nintwita azamurera ndetse anongeraho ko atajya yambara udukingirizo nk’indaya!. Amaze gukora ibyo akora anterera ijipo ndambara n’amarira menshi nti ngaho mpa itike nitahire nuko ndatega ndataha yewe n’inzu nari ngiye kureba ntayo narebye sinanakwemeza ko yari ihari pe!.
Sinongeye kumuhamagara gusa nk’iminsi ibiri ikurikiranye mvuyeyo yarampamagaye ariko rwose no kumwitaba birananira, nuko nawe ntiyongera kumpamagara .Muriyo minsi nahise ngira na amahirwe mbona ikiraka muri Mutuelle de Sante, ukwezi kurashira abiri nta mihango nti ntakabuza ndatwite nkaba narahakoranaga n’umuhungu witwa Alexis yari yaranganirije ukuntu yateye inda umukobwa wigaga mu kiciro rusange cy’amashuri yisumbuye bakayikuramo mbese nawe yambitsaga amabanga ye yose .
Mbonye bigenze gutyo naramwegeye nti se ko nanjye ntwite wamfasha ukanjyana aho bakuriyemo inda iyo nshuti yawe?, Arambwira ngo nimbona amafaranga nzamubwire azanjyanayo. Nuko ndicara ntegereza ayo bazampemba. Ku mutima naratekerezaga nti aho kugirango nzatere agahinda mama ngo natwaye iy’ikinyendaro azumve wenda nayikuyemo yanyishe. Ubwo ikiraka kirangiye baraduhembye mpita mpamagara Alexis. Twahagurutse ku mugoroba ngo kuko uwo muganga yari bukore ijoro.Ngezeyo ninjiye mu cyumba nsangamo uwo musore nabonaga usa nushaje, yanasinze asuhuzanya na Alexis baravugana yewe amuhereza n’amafaranga nari namuhaye Alexis arasohoka ndahasigara .
Arahaguruka ati ‘’ese ukuyemo inda kangahe?’’ Mubwirako ko ari ubwambere ansaba gukuramo ipantalo maze nurira ku gatanda karaho.Maze kurira azana akantu kameze nkagakoni agacisha mu gitsina numva kageze munda birandya ntatse aba arambwiye ngo ni nceceke keretse niba ntazi icyanzanye, amaze kugakozamo ambwirako umura wanze gufunguka. Arongera ambaza ubwa kabiri niba nzineza icyanzanye nanjye nti ndakizi . Arambwira ngo ubwo agiye kubanza ahafungure nuko mbona akuyemo I pantalo nawe tuba turyamanye dutyo akora ibyo akora birangiye arongera arambara akomeza akazi .Ubwo ijoro ryose naraye mbababara ariko ntakundi naravugaga nti nuko byose ninjye wabyiteye. Bigeze murukerera bati nugutaha ibindi bizakomereza mu rugo ngo hatagira nuhadusanga .
Alexis yaransindangije nuko dufata imodoka yambere, nkababara ariko nkaba ntanataka kuko narinziko badufashe bahita badufunga. Kuko nari meze nabi Alexis yanjyanye iwe marayo iminsi nk’itatu mbese urebye nari maze koroherwa. Nyuma yaho naratashye ariko nkaba narasize mbwiye abo mu rugo ko ngiye mu mahugurwa i Kigali.
Kubw’amahirwe yewe ntawabimenye cyangwa ngo adukeke yewe ni uwo twajyanye ntawe yabibwiye.Nyirukuyintera sinongeye no kugira numero ye gusa nyuma naje kumva nta mahoro mfite nkarota nabi nkumva mfite agahinda ubuzima noneho burushaho kubiha ndiheba .
Mama yari sanzwe aziko ndi umwana uhora wishimye yabibona akagirango nuko ntagiye kwiga akampumuriza ati ‘’humura mwana wanjye nawe igihe cyawe nikigera uzajya kwiga ” byaje kugeraho noneho no kwiga numva ntacyo bikimbwiye namusubiza ko no kwiga ntakibishaka bikamutangaza,Nkumva nabaye nk’umusazi no kurya birananira nkahora ndwaye umutwe udakira .Mama abona ko bikabije cyane aranyegera umunsi umwe ansanga mu cyumba aho naryamaga arambwira ati ‘’mwana wanjye mbwira ikibazo ufite kuko nanjye ndahangayitse’’Anyibutsa ko ari njye na we tugomba gufatanya tukarera barumuna banjye ko rwose niniheba ntacyo tuzageraho nibwo namutekererezaga ibyo byose byambayeho niby’ urugendo rwanjye rwo gukuramo inda. Kuko n’ubundi naravugaga nti sinkiri umuntu ndi umugome kuko nishe umuntu udafite icyaha.Umubyeyi ahora ari umubyeyi ntiyantereranye ,yambaye hafi muri urwo rugendo rukomeye rwo kwicuza ndetse no kwibabarira njyewe ubwanjye kuko ari nabwo Imana izambabarira, numva nsubiye ibuntu ndatuza anangira inama yo kwipimisha ubwandu bwa agakoko gatera SIDA kubwamahirwe nsanga ndi muzima.
Iwacu twagiraga ihene ,mama ati reka tuzigurishe turebe ko utwo dufaranga wagira icyo udukoramo nibwo nagiye kwiga kudoda mpura n’abandi badozi babigize umwuga turakorana.Umwaka w’amashuri urarangira batanga itangazo ngo abatarabonye inguzanyo yo kwiga bongere bandike, ndongera ndandika kuko n’ubundi nari mfite inyota yo kuziga ubuganga .Urutonde rwarasohotse nibonamo. Ubu nagaruye ikizere cy’ubuzima kandi n’ubukene bwari bwaratumye ngwa mu gishuko navuga ko nabuteye umugongo kuko hirya yo kwiga ndadoda mfite abakozi bankorera niyo ndi kwiga mba nziko hari ikinjiye mu mufuka. Nanjye sinicara iyo ntize nanjye njya muri atelier nkadoda nkibeshaho njye n’umuryango wanjye.
Ndashimira MAMA we wambaye hafi kuko iyo atahaba ntaho nari buzagere. Yanyeretse ko burya niyo umuntu asitaye kabone nubwo yakomereka urugendo rutarangirira aho ahubwo ko wanapfukaho igitambaro ariko ukeguka ugakomeza urugendo. Yananyeretseko ibyiza n’ejo hazaza heza biharanirwa ko kandi umuntu ubwe ariwe ufata iya mbere. Ikiruta ibindi nasigaranye mu mutwe mu nama zose yangiriye ni uko “iyo utajyanye n’abandi uravunika” .BURYA IKIKUBAYEHO MU BUZIMA ABA ARI ISOMO uba ugomba kuritsinda kuko iyo utsinzwe usubiramo ikizamini.
Imigisha myishi,,
Niba nawe ufite inkuru cyangwa igitekerezo wifuza gusangiza bagenzi bawe amarembo arafunguye ,,,,


text:
Nyabihu: bagiye gukora iyo bwabaga mu mihigo bazaze mu myanya ya mbere
Abaturage bo mu karere ka Nyabihu bavuga ko nubwo akarere kabo kazamutse ku mwanya mu mihigo bakava kuwa 28 bakagera kuwa 22, bitavuye ku busa hari byinshi byakozwe mu mibereho myiza, ubutabera n’iterambere. More...
Gicumbi – Imiyoborere myiza yatumye amenya kuvuga igifaransa
Mukarunyange Antoinette ubu abasha kuvuga igifaransa Imiyoborere myiza iri mu bintu bifasha abaturage kugera ku iterambere ndetse bamwe rikabafasha kugira ubumenyi, umwe mu bageze mu zabukuru wo mu karere ka Gicumbi More...
Karongi: Abafatanyabikorwa barasabwa kuba inyongeragaciro mu bikorwa by’abaturage
Kuri uyu wa 4 Kamena 2014, mu Murenge wa Murundi mu Karere ka Karongi habereye imurikabikorwa by’abaturage bo muri uwo murenge ryari ryinganjemo ibikorwa by’ubuhinzi n’ubworozi bya kijyambere More...
KUBA MURI EAC BIFITIYE AKAMARO ABATUYE NYAGATARE
Abaturage barimo kuzuza impapuro zerekana ko bagarutse mu Rwanda. Abaturage batuye mu karere ka Nyagatare barasabwa kurushaho kubyaza umusaruro amahirwe bafite yo kuba babarizwa mu muryango w’ibihugu by’afrika More...
Kirehe- Minisiteri y’umuryango w’ibugu bya Afurika y’iburasirazuba yasobanuye ibyiza byo kujya muri uyu muryango
Kuri uyu wa 05 Kamena 2012 intumwa za Ministeri y’umuryango w’ibihugu by’Afurika y’Iburasirazuba (MINEAC) zagiriye uruzinduko mu karere ka Kirehe aho zaganiriye na bamwe mu bakozi ku More...
Speed up common market protocol ;East African ministers say
EALA yesterday debated and approved four key reports and sought answers from the EAC Council of Ministers on a number of priority questions in a busy day of sitting. First to be debated on was the Report of the More...
Rwanda | Gisagara: Itorero ry abanyeshuri ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa 2011 bavuye mu itorero ryo ku rugerero baratangaza ko abana babo bavanyeyo imyitwarire myiza. Abo banyeshuri bashishikariye kumenya More...


text:
Chloe Bridgewater yoherereje ubuyobozi bwa Google, ibaruwa yandikishije intoki asaba akazi muri iki kigo gikomeye, aho yanagaragaje ko afite ubumenyi mu bijyanye na mudasobwa.
Mu ibaruwa yatangajwe mu kinyamakuru Business Insider, yasobanuye ko azi gukoresha Tablet, gukoresha robot mu mikino ya mudasobwa, koga, kwandika, gusoma no guteranya.
Ati “Papa yambwiye ko ninkomeza kwitwara neza no kwiga ibintu byinshi, umunsi umwe nzabasha kubona akazi muri Google.”
Uyu mwana wanditse avuga ko abarimu bamwigisha bahora babwira se na nyina ko ari umuhanga, yagaragaje ko nubwo atazi igisobanuro cy’ibaruwa isaba akazi, yizeye neza ko azahabwa igisubizo.
Ati “Murakoze gusoma ibaruwa yanjye, nohereje ibaruwa imwe mu buzima ndetse iyo yari igenewe umugabo uha impano abana kuri Noheli (Father Christmas/ père Noël).”
Chloe yaje gutungurwa no kwakira igisubizo kivuye muri Google cyanditswe n’Umuyobozi wayo mukuru, Sundar Pichai wamubwiye ko nakomeza gukora cyane azagera ku byo yifuza byose.
Ati “Ndatekereza ko nukomeza gukora cyane no gukurikira inzozi zawe, uzagera kubyo washyize mu mutwe wawe byose, uhereye ku gukora muri Google no kujya koga mu mikino ya Olempiki. Ntegereje kwakira ibaruwa yawe isaba akazi, igihe uzaba urangije ibijyanye n’amashuri.”
Mu butumwa yashyize ku rubuga rwa LinkedIn se wa Chloe, Andy Bridgewater yavuze ko igisubizo cy’umuyobozi wa Google cyasubije uyu mwana icyizere yari yaratakaje nyuma y’impanuka y’imodoka yagize mu myaka yashize ndetse ubu akaba ari kwiga cyane kugira ngo azakorere iki kigo.


text:
Uyu musore w’imyaka 26 yaciwe urutoki mu masaha ya saa mbili mu ijoro ryo ku wa 23 Nyakanga 2016, ubwo yari mu Kagari ka Kimisagara mu Murenge wa Kimisagara hafi y’umuhanda wa Kaburimbo avuye ku ishuri.
Yavuze ko ababazwa cyane n’uburyo yahuriye n’umujura mu nzira akamwaka telefone ye yamara kuyimuha agahita amukata urutoki kandi atamurwanyije.
Yagize ati “Nari mfite telefoni yanjye mu kuboko kw’iburyo noneho mbona umuntu araje arambwira ngo nyimuhe vuba ndayimuha ahita anyambura amataratara nari nambaye ayakubita hasi ngiye kuyatora ahita anjomba ikintu ku kuboko.”
Akomeza avuga ko kubera ko kumenyera kwambara amataratara, byatumye atamenya icyo uwo mujura yakoresheje amutema urutoki kuko atashoboraga kureba neza.
Rukundo avuga ko akimara gucibwa urutoki, yahise avuza induru kubera ububabare bituma abanyerondo bari aho hafi bamutabara ku buryo birutse kuri uwo mujura baramufata.
Yagize ati “ Nkivuza induru yarirutse abanyerondo bamwirukaho baramufata bahita bamujyana ku Murenge nabo bamwohereza kuri Sitasiyo ya Polisi ya Nyamirambo, ku buryo naje kumukurikirana bambwira ngo bamumanuye muri Gereza ya 1930."
Akimara gucibwa urutoki yagowe cyane no kwandika igitabo gisoza amashuri ya Kaminuza muri ULK, ishami rya Rubavu riherereye mu Ntara y’Iburengerazuba bitewe n’uko yari agifite ibikomere.
Akomeza avuga ko aterwa ipfunwe cyane n’uburyo yamugajwe kandi yaravutse afite ingingo zose. Yasoje avuga ko ategereje kuzakurikirana urubanza rw’umujura wamuciye urutoki ruzasomwa muri uku kwezi.


text:
by www.igihe.info
Uyu mugani ukunda kuvugwa cyane bawuca iyo babonye umuntu ubwira undi amagambo adashaka kumva kuko atamunogeye; nibwo bavuga ngo ”Aragosorera mu rucaca”. Ayo magambo yavuzwe na Kimenyi lkimenyi, umwami w’i Gisaka; ahayinga umwaka w’i 1700.
Ndabarasa araceceka ntiyongera kugira icyo amusubiza. Haciyeho iminsi aramubaza ati «Ko wambwiye ko uzanyubakira ukanshyingira ukampa umunani none byaheze he ?» Ati ”Nyubakira, niba utanyubakiye ngiye iwacu bazanyuba- kira ntakihabuze !”.
Kimenyi yitegereza Ndabarasa umutota yitotomba ngo namwubakire; amenya ibyo ashaka kugeraho mu bumenyi bwe; amenya ko ali iby’imi- tsindo.
Aramubwira ati «Mwana wanjye bulya ndagosorera mu rucaca I» Ndabarasa alita mu gutwi araceceka. Haciyeho iminsi Kimenyi aramuhamagara; ati «Ngwino njye kuguha imisozi uziyubakire !» Ubwo nawe yali ashyizemo imitsindo; yanze kumwubakira ngo ataba ahinduye i Gisaka umugaragu w’u Rwanda.
Baraboneza rero bagenda bashagawe, ajya kumwereka imisozi amuhaye; amwereka umusozi witwa Rundu ati «Dore umusozi nguhaye». Ndabarasa abaza Kimenyi ati «Ni uku umuntu aha umwana we kandi atabuze ibintu ?» Mu by’imitsindo Kimenyi yongera kubwira Ndabarasa ati «Ni aha nguhaye niho uzagarukira».
Ndabarasa nawe biramubabaza. Nawe yongera kuvuga indi mitsindo,yereka nyirarume imisozi ayimwerekesha umuheto ati “Wampaye na hariya hose?” Kimenyi abibonye ararakara ati “Kandi wa mwana we Abanyarwanda mugira ubwira! Urangaruriza igihugu uruhembe rw’umuheto?” Ahera ko arakara yohereza Ndabarasa kwa se. Ishengero rye rimubajije igitumye arakarira umwana ngo nagende igihamihami, Kimenyi ati “ Nagende asange se sinshoboye kugumya kugosorera mu rucaca.”
Nuko iryo jambo ryo kugosorera mu rucaca barisamira hejuru ubwo,riraganirwa bishyize kera rihinduka umugani baca babonye umuntu ubwira undi amagambo adashaka kumva;mbese bashaka kumwumvisha ko ahondoga,bati “Rekera aho uragosorera mu rucaca”. Nibwo rero wumva bavuga ngo “Naka yagosoreye mu rucaca!” Kugosorera mu rucaca “Guhondoga” kubwira utari bukumve.


text:
Mu Karere ka Kicukiro hakirwa ibibazo bitandukanye muri rusange mu nama yo gukemura ibibazo iba buri wa gatatu saa tatu.
Ibibazo bikunze kugaragara ni ibijyanye n’amasambu, abashaka ubufasha,abareanye n’ibindi.Ku yindi minsi isanzwe abafite ibibazo bagana serivisi y’Imiyoborere myiza cyangwa cyangwa abayobozi barebwa n’ikibazo gihari.Ibibazo bitabashije gukemurirwa mu karere bifatirwa umwanzuro wo kwimurirwa aho byakemurirwa haba mu rwego rwisumbuye cyangwa urwego rw’Umurenge.
Iyo ikibazo kimenyekanishijwe gisaba gukora iperereza rihagije cyangwa kigomba gukemurirwa aho kiri, habaho gahund yo gusura aho icyo kibazo giherereye.


text:
Itsinda Urban Boyz riherutse gufungura inzu itunganya umuziki yatangiye gushakisha abanyempano bazatorwamo batatu bagahabwa amahirwe yo kwigaragaza binyuze mu gukorerwa ibihangano no kubimenyekanisha.
Urban Boyz igizwe na Humble Jizzo na Nizzo yatashye inzu nshya yabo ya muzika mu byumweru bibiri bishize itangira gukorera i Nyamirambo ahegeranye n’ishuri rya Kivugiza.
Humble Jizzo yabwiye IGIHE ko batangije uburyo bushya bwo kuzamura abiyumvamo impano yo kuririmba binyuze muri Urban Records ndetse mu bazafashwa hakazavamo umwe ubona amahirwe yo gukorana na yo mu gihe kingana n’umwaka wose.
Yagize ati “Ni irushanwa rya Urban Records. Twaritangije mu rwego rwo gufasha no kumenyekanisha impano. Mu baziyandikisha tuzatoramo abantu batatu n’abaririmba nk’itsinda bemerewe kwiyandikisha. Abazatsinda ni batatu, ni bo tuzahemba.”
Yavuze ko mu banyempano batatu bazatoranywa nk’abatsinze, uwa mbere azabona amahirwe yo gukorana na Urban Records mu gihe kingana n’umwaka agakorerwa nk’undi muhanzi label yakorana na we bivuze ko ashobora gukorerwa album yuzuye ndetse akamenyekanishirizwa ibihangano mu buryo bwagutse.
Umuhanzi uzaba uwa kabiri muri iryo rushanwa we azakorerwa indirimbo ebyiri ndetse afashwe mu kuzimenyekanisha mu bitangazamakuru binyuranye. Uwa gatatu azakorerwa indirimbo imwe muri Urban Records.
Humble Jizzo yavuze ko kwiyandikisha ku munyempano ushaka kwinjira muri iryo rushanwa bisaba kuba afite impano yo kuririmba, afite ibimuranga, azi kwandika no gusoma ndetse ari Umunyarwanda.
Yongeyeho ko bashyizeho uwiyandikisha yitwaza 20,000 Frw bakaba barashyizeho ubwo buryo kuko bifuza abanyempano ariko kandi bafite gahunda ihamye “kugira uwiyandikishije abe azi ko hari intambwe yateye kugira ngo ibyo akora abihe agaciro” cyane ko uwinjiye muri iryo higanwa ahita aninjira muri studio agafatwa amajwi.
Abarushanwa bazajya biyandikisha hanyuma bafate amajwi y’igitero n’inyirikizo mu njyana zateguwe haba Hip Hop, R&B na Afrobeat. Yavuze ko mu gutoranya uwatsinze bazashyiraho itsinda ry’abatanga amanota mu nararibonye mu muziki n’itangazamakuru.
Kwiyandikisha no kurushanwa byatangiye kuri uyu wa Mbere, tariki ya 14 bizarangira ku ya 27 Gicurasi 2018 hanyuma ku ya 30 hatangazwe abatsinze ariko kuri uwo munsi wa nyuma abanyuze mu irushanwa bose bazaba bahari.
[email protected]


text:
Kuri uyu wa Kabiri Tariki ya 13 Weruwe 2018, mu Ntara y’Amajyaruguru, Guverineri Gatabazi mu kiganiro yahaye abahagarariye amadini n’amatorero, ikiganiro cyari kigamije kureba uko ifunga n’isuzuma ry’insengero zitujuje ibyangombwa, yababwiye ko amadini yakoze byinshi byunganira Leta ariko na none avuga ko bidakwiye kuba hari abaturage bakigaragara barwaye amavunja, bafite n’umwanda kandi babarizwa muri aya madini n’amatorero.
Afungura iy’inama, umuyobozi w’Intara y’Amajyaruguru, Guverineri Gatabazi JMV, yabanje gushimira abanyamadini uruhare bagira mu bikowa byinshi byubaka igihugu ariko na none ababwira ko biteye isoni kuba hari abaturage bakirwaye amavunja, bakigaragara mu buzima bw’umwanda kandi hari icyakorwa n’aba banyamadini ngo bikemuke.
Agira ati ” birababaje kuba hari abaturage bakirwara amavunja, bakiri mu buzima bubi, kandi basengera mu madini muyobora , umuntu akajyenda guhazwa umubiri n’amaraso bya Yezu arwaye amavunja, afite umwanda , nyamara Yezu na we yari umusirimu, kuki tudafatanya ngo abaturage barusheho kugira ubuzima bwiza?
Yakomeje avuga ko abanyamadini bakora ibikorwa byinshi byo gufasha abaturage, ariko na none bakwiye kwigisha abaturage kuva mu cyiciro kimwe bajya mu kindi. Ati “nk’ubu hari imiryango ikorera mu madini nka Cartas, compassion,… ifasha abaturage baba mu cyiciro gikennye , bagahabwa mituweli n’amatungo, kuki mutabigisha uburyo bava mu cyiciro cy’ubukene bakaba bava mu cyiciro cya mbere bakajya mu cya kabiri cyangwa icya gatatu?
Akomeza agira ati: “Imbaraga dufite tuzikoreshe guhindura ubuzima bw’abaturage, mufite abantu , aribo baturage, barabumvira, murabahamagara bakaza , rimwe na rimwe twe hari n’igihe bataza, birakwiye ko inyigisho dutanga tuzihuza n’ubuzima bwa buri munsi , tubihuze n’ubuzima bw’abaturage, nituvuga Yerusalemu tujye tuvuga n’iby’iyo iwacu mu baturage (mu cyaro).
Mufashe abantu gutera imbere, ariko munabigisha kuva mu cyiciro bajya mu kindi, nimumuha ihene cyangwa mituweli mumwereke n’uko yayigurira, mureke dushyiremo imbaraga dufashe abantu bari mu cyiciro cyo hasi, tubafashe bakivemo.
Guverineri Gatabazi yasoje ijambo rye abwira abahagarariye amadini kugira abantu bafite roho nziza mu mubiri muzima, ngo kuko roho nzima ntiyaba mu mubiri mubi , ati “dushyire imbaraga mu kuzamura imirebeho y’abaturage, mureke dufatanye gukorera abaturage”.
Intara y’Amajyarugure yagaragayemo abarwaye amavunja n’abafite ibibazo bijyanye n’isuku, kutagira ubwiherero, imirire mibi n’ibindi. Nk’uko byagaragajwe mu bushakashatsi bwakozwe mu 2014/2015 n’ikigo cy’ibarurishamibare mu Rwanda (NISR), bugaragaza ko abana bagwingiye muri iyi Ntara bari ku ijanisha rya 39%.
Emery@Rwandapaparazzi.rw
28,140 total views, 150 views today


text:
Gikundiro Rehema uzwi mu ruhando rw’umuziki w’indirimbo zihimbaza Imana, ibirori yakorewe n’inshuti ze bya “Bridal Shower” byabereye mu mijyi ibiri irimo uwa Rubavu aho yatangiriye ivugabutumwa ry’indirimbo n’uwa Kigali.
Ibirori bya mbere byabereye i Kigali ku ya 16 Gashyantare 2018, yabikorewe n’abo baririmbana muri Korali Shalom n’abandi bakobwa b’inshuti ze; abikomereza mu Karere ka Rubavu aho yahuye n’abiganjemo abo babanye muri Korali Evangelique yakuriyemo, ku ya 18 Gashyantare 2018.
Muri aka karere ni naho yakorewe ibindi birori byiswe “Kitchen Party” byabaye ku ya 11 Gashyantare 2018.
Muri ibi birori bamwifurije kuzagira urugo ruhire no kubaka rugakomera.
Gikundiro Rehema usanzwe akora umuziki w’indirimbo zihimbaza Imana ku giti cye, ari mu bazamukanye impambara.
Uyu muhanzi uri muri baririmbye mu birori byo gusoza Groove Awards Rwanda 2017 byabereye kuri Serena Hotel ku wa 17 Ukuboza 2017, yishimiwe na benshi ndetse akurirwa ingofero by’umwihariko na Mercy Masika ukomoka muri Kenya wari wabitumiwemo. Gikundiro yamenyekanye cyane mu ndirimbo zirimo "Siyoni", "Turishimye" n’izindi.
Gikundiro Rehema na Ishimwe Claude berekanywe muri ADEPR mu Mujyi wa Kigali n’i Rubavu mu Ugushyingo 2017.
Ishimwe Claude azasaba anakwe Gikundiro ku ya 24 Gashyantare 2018 mu muhango uzabera i Rubavu mbere yo gusezerana imbere y’Imana muri ADEPR Gatenga ku wa 3 Werurwe 2018.
Amafoto ya Ishimwe Claude na Gikundiro Rehema berekanwa muri ADEPR Gatenga
Gikundiro ni umunyempano mu ndirimbo zihimbaza Imana


text:
Gatsibo: Kugaragariza abaturage ibibakorerwa niwo musingi w’imiyoborere myiza
Kugaragaza ibyo dukora ni umusingi w’imiyoborere myiza, ibi ni ibyatangajwe n’Umunyamabanga nshingwabikorwa w’Intara y’Uburasirazuba Makombe Jean Marie Vianney ubwo yatangizaga imurikabikorwa ry’abafatanyabikorwa b’Akarere ka Gatsibo bibumbiye muri JADF.
Iri murikabikorwa ryatangiye kuri uyu wa mbere tariki 10 Werurwe 2014, rikaba ribaye mu rwego rwo kugaragariza abatuye Akarere ka Gatsibo ibibakorerwa, n’ibyagezweho mu kwezi kw’imiyoborere myiza, ku bufatanye n’abafatanyabikorwa b’Akarere JADF.
Umunyamabanga Nshingwabikorwa w’Intara y’Uburasirazuba Makombe Jean Marie Vianney wari n’umushyitsi mukuru muri iki gikorwa, yavuze ko imurikabikorwa ari igihe cyiza cyo kugaragaza ibyo abantu bakora, ahadakorwa neza hakaba hakosorwa mu rwego rwo kwihutisha iterambere ry’igihugu.
Bamwe mubo twaganiriye bari bitabiriye iri murikabikorwa, badutangarije ko uyu ari umwanya baba babonye wo kugaragaza ibyo bakora bityo bakarushaho kumenyekana, bakabasha gupiganwa ku isoko ry’umurimo.
Gakuru Slivestre utuye mu Murenge wa Kabarore niwe wabaye umuhinzi w’intangarugero watoranyijwe n’Akarere ka Gatsibo, akuriye koperative yitwa Akimuhana y’abatubuzi b’imbuto, ubwo twaganiraga yadutangarije ko kuba yitabiriye iri murikabikorwa ari indi ntambwe bateye yo kurusaho kugaragaza ibyo bakora.
Ati:â€Muri koperative yacu tumaze kugera ku rwego rusimishije bitewe n’umusaruro tubona aho dutubura imbuto twifashishije amafumbire yabugenewe, ubu tukaba duhaza Akarere ka Gatsibo kose tugasagurira n’amasokoâ€.
Ubusanzwe iri murikabikorwa riba ryatumiwemo ibigo bya leta, imiryango itegamiye kuri leta, ibigo by’imali, abikorera, za koperartive, abanyabukorikori, abanya matorero n’amadini, inzego z’umutekano ndetse abayobozi b’inzego z’ibanze, bikaba biteganyijwe ko rizamara iminsi ibiri.


text:
Abashakashatsi bo muri Kaminuza ya Radboud yo mu Buholandi n’abo mu y’Ikoranabuhanga ya Sydney muri Australie bacukumbuye isoko muzi yafasha umuntu kwigiramo ibitekerezo by’udushya nka kimwe mu by’ingenzi bitanga ibisubizo birambye muri sosiyete.
Mu makuru bakusanyije basanze kumva indirimbo zishimishije bigira uruhare mu gutuma ibyo bitekerezo by’udushya biza mu muntu atagombye gufata umwanya ngo abitindeho.
Ubu bushakashatsi bwakorewe ku bantu 155 bashyirwa mu matsinda atandukanye, harimo iryo kumva ubwoko bw’umuziki utaneza abawumva, ushimishije, urimo ishavu n’uvuga ibyo kwigunga.
Ababaga batangiye kumva indirimbo ishimishije ngo mu ntekerezo hahitaga hazamo igitekerezo gishya bagaragaza ko bashobora kugikora kandi mu gihe barimo kumva izo ndirimbo bagahita bagira ibitekerezo byinshi muri bo.
Abashakashatsi banyuze ku matsinda yose yari yakoreweho ubushakashatsi, bemeje ko iry’abumvaga umuziki ushimishije bahitaga bagira ibitekerezo byinshi kandi byagutse by’uburyo bashobora gukora ikintu mu buryo bwihariye kurenza uko byabaga bimeze ku bo mu yandi.
Uwari uyoboye ubu bushakashatsi, Simone Ritter, wo muri Kaminuza ya Radboud, yagize ati "Ubushakashatsi bwacu bwatweretse ko kumva umuziki ushimishije bifasha cyane umuntu kugira byihuse ibitekerezo byo guhanga udushya atagombye kwicara hasi ngo afate umwanya munini akoresha ubwonko. Bifasha kandi mu kugira ibitekerezo by’udushya haba muri muri siyansi, uburezi n’ibindi.”
Injyana z’amajwi n’uburyo zirema uburyohe mu matwi nabyo bikangura ababyumva mu kubasha gufungurira intekerezo zo guhanga udushya.


text:
Bishop Rugagi Innocent uyobora itorero Abacunguwe (Redeemed Gospel Church), aherutse gusengera umugore wari warasambanyijwe n’umupfumu amubeshya ko ari kumukura imyaku n’imikoshi mu myanya ye y’ibanga yatumaga atabona urubyaro. Akimara kumusengera Bishop Rugagi yahise amubwira ko ababariwe anamwizeza ko azabona urubyaro vuba cyane.
Ibi byabaye mu materaniro yabaye mu cyumweru gishije ubwo Bishop Rugagi yari ageze mu mwanya w’ubuhanuzi ngo yageze mu ruhande uyu mugore yari yicayemo maze arahagarara ahita atangira guhanura ko yeretswe umugore uherutse kujya mu bapfumu gusaba urubyaro ndetse umupfumu akanamusambanya amubeshya ko aribwo azabona urubyaro.
Yagize ati " Aha hari umugore wabuze urubyaro kandi yagiye mu bapfumu kenshi bamwizeza kubyara kugeza aho umupfumu yamubwiye ko imyaku iri mu myanya ye y’ibanga kandi ko igomba kumarwa n’uko basambanye akayimukiza. Imana nkorera imbwiye ko kubohoka kwawe ari uyu munsi. Haguruka aho uri Imana igukize uwo muvumo.”
Nk’uko ikinyamakuru Abacunguwe.org cy’iro torero dukesha iyi nkuru kibitangaza, Bishop Rugagi akimara kuvuga aya magambo, uyu mugore yabanje kugira ubwoba akomeza kwiyicarira maze Bishop akomeje kugaragaza ibimenyetso bimuranga kugeza n’aho yavuze imyaka ye y’amavuko ndetse n’aho umupfumu atuye, umugore yaje gufata umwanzuro maze arahaguruka aratura arabivuga anasaba Imana imbabazi maze yizezwa ko ababariwe kandi ko agiye kubona urubyaro vuba cyane.
Uretse uyu mugore wahanuriye maze akanasengerwa akabohoka ngo hari n’undi mukobwa wari wararozwe kuzahera ku ishyiga ariko nawe Bishop yahanuriye maze amwizeza ko agiye gusubira ibwana akabona abasore bamurambagiza.Bishop yamwijeje ko nawe ibyo yari yararozwe yabyirukanye maze amubira ko azabona umugabo.
Uyu mukobwa nawe ubwo Bishop yamuvugaga, yabanje kugira isoni zo guhaguruka, bigera aho Bishop avuze izina rye, aho atuye ndetse n’aho akomoka, nawe aza gufata umwanzuro wo guhaguruka.
Uyu mukobwa akimara guhaguruka yagize ati " Ba marume barirahiye ngo nta mwishywa wabo uzapfa ushatse, ngo twese tuzahera kw’ishyiga.”
Bishop yamubwiye ko Imana imubwiye ko agiye gusubirana itoto ndetse atazagwa ku ishyiga ahubwo azubaka urugo rwe.
Bishop Rugagi ubwo yavugaga ibimenyetso by’umugore wasambanjijwe n’umupfumu
Abari mu iteraniro batangajwe n’ibitangaza Bishop akomeje gukora maze bose bazamura amaboko baha Imana icyubahiro
Uyu mugore akimara guhanurirwa yashimye Imana maze yizezwa ko azabona urubyaro vuba
Bishop Rugagi yanahanuriye kandi umukobwa wari warazingiwe ku ishyiga amubwira ko azasubira ibwana akanabona umugabo vuba


text:
Urwenya-Utamenera Ikote
Utamenera Ikote
Umugabo Nkunzabagabo yanyuze haruguru yo kwa Mayuya yunva abantu baraganira munzu baseka cyane . Yari avuye ku rugendo inyota imumereye nabi. Nubwo atari umumwanyi wa Mayuya aribwira ati “reka mpanyure mbavumbe!!!” Nuko Nkunzabagabo yinjira mu rugo buhoro ageze mu muryango w'inzu ariyasira ati “mwiriwe yemwe kwa Mayuya?” Mayuya amwunvise ashikuza igicuma umugabo wari ugifite agishyira mu kwaha mu gikoti kirekire yari yambaye nuko arahaguruka ati “ntakwirirwa ntakwirirwa ntacyo turya!!! Inyota yatumaze none turiganirira gusa!!” Ubwo Nkunzabagabo aba yabagezemo abona iminwa yabo ibobereye ntiyabashira amakenga ati “n'ubundi nuko tutari duherukanye nari ngukumbuye cyaneee reka naguhobere dushirane urukumbuzi.”
Abivuga asingira Mayuya ngo amuhobere (Kuko yari yabonye ko ariwe ufite igicuma mu ikoti) Mayuya yitaza yiyamira ati “Sigaho!!! Sigaho !!! Rekareka!!!Utamenera ikoti wa mugabo we!!!!!
Shyiraho Igitekerezo!
Subscribe to: Post Comments (Atom)


text:
Nyaruguru : Abantu 17 bitabye Imana bakubiswe n’inkuba
Mu Karere ka Nyaruguru mu Murenge wa Nyabimata, inkuba yakubise abantu basaga 40 barimo basenga, 15 muri bo bahita bashiramo umwuka.
Umuyobozi wAkarere ka Nyaruguru, Habitegeko François, yabwiye KT Radio ko inkuba yakubise abo bantu ubwo bari mu rusengero rw’Abadivantisiti mu masaha ya saa tanu na saa sita z’amanywa barimo basenga, 15 muri bo bahita Imana abandi barakomereka.
Habitegeko yavuze ko bamwe muri bo bahise bajyanwa ku bitaro bya Munini, abandi boherezwa ku bigo nderabuzima bya Muganza na Nyabimata muri Nyaruguru.
Amakuru uyu muyobozi w’Akarere ka Nyaruguru yahaye KT Radio mu ma saa moya z’umugoroba wo ku wa gatandatu tariki 10 Werurwe 2018,
yavugaga ko usibye abo 15 bi Nyabimata bari bamaze kwitaba Imana, hari undi umwe inkuba yakubitiye mu Murenge wa Ruheru na we ahita yitaba Imana.
Habitegeko yavuze ko mbere yaho ku wa gatanu inkuba yari yakubise abandi bana 18 babanyeshuri mu Murenge wa Ruramba, umwe muri bo ahita yitaba Imana, abandi na bo bajyanwa kwa muganga ariko kugeza ku mugoroba wo ku wa gatandatu , batatu gusa ni bo bari bakirimo gukurikiranwa n’abaganga.
Habitegeko yongeyeho ko muri aka karere ka Nyaruguru hari n’inka zakubiswe n’inkuba, ku bwe agasanga muri iyi minsi inkuba muri aka karere zarahagaragaye mu buryo budasanzwe.
Umuyobozi w’Akarere ka Nyaruguru yavuze ko bihutiye gutanga ubutabazi bwibanze bwo gufasha abari bakeneye ubuvuzi kugezwa kwa muganga, hakaba kandi harimo gushakwa uko abitabye Imana bashyingurwa.
Akarere ka Nyaruguru karavuga ko mu ngamba zigiye gufatwa vuba zigamije kwirinda bene ibi biza, harimo gushyira imirindankuba ahantu hahurira abantu benshi nko ku nsengero, no ku mashuri, ndetse no gukomeza ubukangurambaga bugamije kwigisha abaturage uburyo bakwiye kwitwara mu gihe cy’imvura.
Amabwiriza Minisiteri y’Imicungire y’Ibiza n’Impunzi (MIDIMAR) yashyikirije uturere n’imirenge kugira ngo izo nzego na zo ziyageze ku baturage avuga ko mu gihe imvura irimo igwa, irimo imirabyo n’inkuba, abaturage bagirwa inama yo kwirinda gukorakora ku byuma bikwirakwiza cyangwa birimo amashanyarazi.
Bagomba kandi kwirinda kugama munsi y’ibiti, kwirinda kuvugira kuri telefoni, kuzimya ibyuma byose bicomekwa ku mashanyarazi, kwirinda kwitwikira imitaka ifite agasongero kicyuma, kutagendera ku byuma nk’amagare, kwirinda kujya kureka cyangwa mu mazi mu gihe imvura irimo igwa ivanze n’inkuba, no kwirinda gucomeka radio, televiziyo ni’bindi bikoresho ku mashanyarazi.
Dukurikire ukanda kuri Like
Ibitekerezo ( 3 )
nuguhora twiteguye kuko ntituzi umunsi n’igihe urupfu ruzaho.
imperuka y’umuntu igera igihe amaze kuva mumubiri.abasigaye mukomeze kwihangana.
Imana ishimwe kubwibitangaza nimbabazi itugirira ejo sahacu nicyogituma dukwiriye gupfa twiringiye Imana
Duhore twiteguye kndi dusabirane kumutima mu
Mwami wacu abapfuye tubifurije iruhuko ridashira
Haleluya
This is a national disaster.Abantu 45 ni benshi cyane.Imiryango yabo ni yihangane cyane.Bible ivuga ko ibyago bitunguranye bitugeraho twese (unexpected events befall all of us) nkuko dusoma muli Umubwiriza 9:11.Tujye tumenya ko gusenga bitatubuza kugira ibyago.Ntabwo gusenga aribyo bituma abantu bakira cyangwa babona promotion nkuko pastors benshi basigaye babwira abantu ngo barabasengera.This is “Prosperity Gospel”.Ahubwo akenshi,usanga abantu bakira vuba,ababona promotion,…ari babandi batajya basenga na rimwe.Nkuko Bible ivuga,abantu bizera Yesu,nukuvuga abakora ibyo imana ishaka,izabazura ku munsi w’imperuka nkuko Yohana 6:40.


text:
Ibyari nk’ Inzozi Ku Muhanzi Roi G Bigiye kuba Impamo , Agiye guhurira kuruhimbi Rumwe n’ Umuhanzi Sinach mu Giterane cy’ amateka mu karere.
Yanditswe na Imanishimwe Dieudonne October 1, 2016
Umuhanzi Roi G uririmba indirirmbo zihimbaza mu Rwanda mu jyana ya Rnb na Afro Beat ukorere umurimo w’ Imana mu Itorer o rya Christ Embass mu Rwanda ,ibayari nzozi bigiye […]
Umuhanzi Roi G uririmba indirirmbo zihimbaza mu Rwanda mu jyana ya Rnb na Afro Beat ukorere umurimo w’ Imana mu Itorer o rya Christ Embass mu Rwanda ,ibayari nzozi bigiye kuba impamo ,azahurire kuruhimbi rumwe n’ umuhanzi wamenyakanye ku isi mu ndirimbo zihimbaza Imana ukomoka muri Nigeria “ SINACH “ biciye mu ndirimbo ye yakunzwe cyane yise “ I know who I am “ bahurire mu Gitaramo kiza huza amatorero ya Christ Embass yo mu karere k’ Iburasirazuba (EASTER AFRIKA) mu gitaramo gikomeye bise “ UNFORGETTABLE EXPERIENCE “ kizabera muri Nambole Stadium stade nini muri Uganda .
Amazi yiswe n’ ababyeyi ni Irakiza Girbert wamenyekana Cyane ku izina ry’ ubuhanzi nka Roi G yamenyekanye cyane ku ndirimbo nka Iratuzi ,Ni Yesu ,Birashoboka , anyitaho , Iyo ataba Yesu agiye guhagarira u Rwanda mu gItarane gikomeye bise “ UNFORGETTABLE EXPERIENCE “ kiza bera muri stade nini cyane yo mu Gihugu cya Uganda yitwa Nambole Stadium tariki ya 14 ukwakira 2016 azaba yiyongereye mu bahanzi nyarwanda baririmba indirimbo indirimbo zihimbaza Imana uzaba utaramiye imbaga nyinshi abagezaho ibihangano nyarwanda bihimbza Imana .
Mu kiganiro kirambuye yagiranye n’ ikinyamakuru IBYIRINGIRO.RW kubijyanye ninzozi yarafite zo guhura n’ umuhanzi SINACH , naho imyiteguro igeze yo guhagararira U Rwanda muri giterane yatumiwe mo bise” “ UNFORGETTABLE EXPERIENCE Cyatangiy kigira kiti:
Ibyiringiro: watangira utwibwira ?
Roi G: Nitwa Irakiza Girbert nkaba nkoresha Roi G nk’ izina ry’ ubuhanzi ndirimba indirimbo zihimbaza Imana mu nJyana ya Rnb na Afro Beat , nkorera umurimo w’ Imana mu Itorero rya Christ Embass mu Rwanda ( igikondo).
Ibyrirngiro: ufite indirimbo zingahe ? watangiye ubuhanzi bwawe ryari ? ese nizihe ndirimbo zawe zamenyekanye ?
Roi G: Natangiye kuririmba nkiri muto impano yanjye izagukura njya mw’ itsinda ryo kuramya no Guhimbaza njye nda nkura gutryo , ngeza aho numva kwiriye kuriririmba kugiti cyanjye ubu maze gukora indirimbo 8 izakunzwe cyane murizo ni nka Iratuzi ,Ni Yesu ,Birashoboka , anyitaho , Iyo ataba Yesu .
Ibyirirngiro: wabyakiriye ute ukimara kumva ko uzariri mu Giterane cya UNFORGETTABLE EXPERIENCE uzahurirarmo n’ abahanzi bakomeye baririmba indirimbo zihimbaza Imana nka SINACH?
Roi G: nanubu biracyari nk ‘ inzozi ariko ntacyo Imana itakora kandi burya igihe iyo kigeze ibyo yavuze birigaragaza kuririmba kuri stage imwe na Sinach ni iby’igiciro kinini, kandi bizagura urwego nkorera mo umuziki wanje icyo ni ikizere mfite ntashidikanya ho.
Ibyiringiro: nabahe bahanzi bakomeye muzahurira muri iki gitaramo?
Roi G: Abazava mu Rwanda ni 2 abandi bave Uganda na 4 bazava Nijeria, Sinach, Joe Praise, Ada, na TB1 Hiyongere ho n itsinda rivuye Nigeria ryitwa Rap Nation
Ibyiringiro: Ese imyiteguro igeze hehe? Ese hari bandi muzajyana ?
Roi G: imyiteguro irakomeje kugiti cyanjye ,turi muri practices twese ibihugu byo mu karere k’ ibiyaga bigari bizaririmbayo yaba ku rwego rw’amatsinda yo kuramya no Guhimbaza worship teams/worship leadersno ,ku rwego rw abahanzi kugiti cyabo imyiteguro imeze neza
Tubibutse ko iki giterane gikomeye cyateguwe n’ Itorero rya Chris Embass bakise “ “ kizaba tariki ya 14 ukwakira 2016 kuri Nambole stadium muri Uganda kizitabirwa nabahanzi bakomeye muri Afurika nka SINACH , Joe Praise, Ada, na TB1 Hiyongere ho n itsinda rivuye Nigeria ryitwa Rap Nation na Paster wungirije Paster Chris umushumba mukuru wa Christ Embass
@ibyiringiroNews
IBYIRINGIRO.RW
Izindi nkuru wasoma
Ibitekerezo
-
frankYou are blessed sister Sinach,we love you and welcome you in region.


text:
A MOMENT IN BELGIUM PART 19
namafaranga yarwo ntiyatugezeho ahubwo ngo yishuwe imyenda data yarafite atarapfa!
Njye: yooooh! Sha ndumva mwarakubititse pe! Nonese yvette we, wambonera nimero za telephone ya justin ko nzikeneye cyane!?
PART 19
Yvette: oooh! Ndazifite rwose nonese urazishakira iki!? Njye: nubuhoro cyane, wowe nimba wumva wazima zime kuko ndazishaka cyane kandi rwose unyizere! Yvette: egooo! Sha ntago nazikwima nuko nakwibarizaga gusa! Njye: eeeeh nibyiza noneho ngaho akira phone uzandikemo! Ubwo yvette yahise afata phone azandikamo arangije arayimpereza andeba mumaso cyane adahumbya , ngiye kugira icyo mvuga ahita ashyira urutoki kumunwa ati ceceka, ngiye kubona aranyegeye ankubita bizu nziza cyane nanjye nkanura amaso kuko siniyumvishaga uko bimemeze, nkijijinganya muri byo umukobwa ahita ahaguruka arigendera, mwabantu mwe nanjye ntumbaze uko byagenze nahise numva ntangiye kumukumbura ndetse ibindi byose nari maze kubyibagirwa.
Nakomezaga kwibaza cyane kumukobwa wankunze nkaba ndimo gumupfusha ubusa gusa nanone nakwibuka ko nanjye mfite uwo nkunda bikaba ibindi bindi bikarushaho kunshanga gusa nanjye ubwanjye narintangiye kumva yvette arimo kugenda agaruka kenshi muntekerezo zanjye, ubwo ntakindi nakoze, nahise mpaguruka nihuta njya kureba Rachel ngira ngo niyibagize yvette hato atatuma njye na Rachel duca ukubiri.
Nabaye nkigera kuri college yabo mbona harimo kwinjirayo amakamyo ya gisirikari bintera ubwoba ariko Atari cyane ndihangana ninjira mo imbere mpita njya aho Rachel arara ntahandi nyuze ndetse kandi nsa nkaho mutunguye kuko nasanze anavuye muri douche arimo kwitunganya kwakundi kwabakobwa, ambonye arikanga yikubita kuburiri amera nkuhwereye ariko ntibyatinda areguka aravuga ati: ayiiiii sha chr! Naringize ngo nundi muntu ugeze hano nambaye gutya!! Njye: yeeeeH! Haha njye se ndabyemerewe ! ahubwo unyihanganire…………… Rachel: umva yewee! Wowe se ntakibazo, erega nduwawe wese ntanakimwe naguhisha kabona niyo naba nambaye uko navutse!
Mwabantu mwe burya ngo ibyasaza umuntu aba ari byinshi cyane, aho natangiye kubona ibintu bitanahari kubera utwo tugambo gusa, nkiri mumandazi mbona arahagurutse arampobeye biratinda ndetse ankubita nakabizu keza cyane arangije yicara kugitanda arambwira ati: karibu chr!! Mukumwitegereza nkamubonamo yvette bikanshanga, ngahumbya ndetse nkihanagura mumaso ngira ngo wenda ahari ndimo kurota nkongera nkabona ari Rachel ariko hashira akanya nkongera nkamubonamo yvette. Kumutima nti:”ariko se mana yanjye, nasaze cyangwa ………??”
Ubwo njye nari nkiri muri izo zasabwe nahobagiye ngiye kubona mbona Rachel arahagurutse amfata akaboko anyicaza kugitanda arambaza ati: ese chr! Ko mbona usa nkaho ufite ikibazo, bimeze bite!!? Ubwo nanjye nahise ngarura ubwenge mera nkuvuye munzozi nihanagura mumaso ndamubwira nti: sha nibisanzwe gusa nanjye sinzi ibyambagaho ahubwo ubanza ndimo gusara ahari! Rachel: apuuuh! Have sha chr ntibikabe biragatsindwa, ariko ubwo uzi ukuntu nari ngukumbuye bikabije chr!? Njye: yooooh! Wahora niki ko njye ntacyo naringishobye gukora, gusa nyine ndashaka ko unangira inama!
Rachel : yeeeeh! Nonese nakugira inama bwoko ki chr!? Nanjye nti: nyine urabizi ukuntu mbayeho! Nawe ati: yego rwose ndazi neza ko utorohewe!! Njye: ubwo nyine ndashaka gukora iyo bwabaga nkikura muribi bibazo byose kandi ngatuza kuko ibyo ngiye gukora bishobora kumbwira uwo ndiwe naho nkomoka kandi nkamenya umuryango wanjye!gusa………… Rachel: yeeeh! Ese ko numva urimo kuntera ubwoba chr! Wambwiye neza ibijya mbere! Nanjye nti: nyine gusa unsengere kuko uburyo ngiye gukoresha nibutanyica cyangwa ngo bumfungishe buzakemura ibibazo byose mfite…. Rachel nawe ati: ayi weeee! Sha jona, mbabarira nimba ari ibintu biteye ubwoba kandi byakwica ubivemo kuko sinshaka kukubura kandi urabizi ko muriyisi ntamuntu nshobora gukunda uretse wowe kabone niyo twaba tutakiri kumwe!
Ubwo umukobwa yavuze atyo numva gahinda gatangiye kunyica ariko nkabona ntakundi nabigenza ndetse namarira atangira kuzenga mumaso yanjye, Rachel abibonye nawe atangira kurira, birumvikana njye nkumugabo nagombaga kwikaruma, ubwo nahise mufata muryamisha kugituza cyanjye ndamubwira nti: rero rachel nkunda kandi ntashobora guhemukira, ndakwinginze unyemerere kubyibi ngiye gukora, kuko niyo nzira yonyine yo kwigobotora mubibazo!
Rachel: yoooh! Sha chr, nimba aribwo buryo bwonyine buhari, ntakibazo ariko rwose ndakwinginze ntuzapfe kuko sinshaka kukubura, uzirinde kuko nutirinda ninkaho nanjye utazaba undinze, ese ubundi nibiki chr!? Njye: oya weee! Ntago nakora iryo kosa, ihangane nzabikubwira igihe nikigera, sibyo se!? nawe ati: yego ntacyo ariko uziyiyiteho cyane! Njye:niko bimeze rwose kandi ndakwizeza ko ntacyo nzaba, ahubwo sha reka ngende ,hari byinshi mfite gukora tuzasubira!
Ubwo namwe murabyumva yahise ansezera bimwe byabakundanye kandi bigezweho ndangije ngenda mwenyura inzira yose gusa nabaye ngisohoka kumuryango wa college mpura nabagabo babiri baranyitegereza cyane, ariko sinabyitaho ndikomereza ariko nkabona abagabo ntibamva inyuma, nteze amatwi neza numva umwe muri bo aravuze ati: cyangwa ntago ariwe sha! Undi nawe ati: hhhm! Nonese urabona Atari we uri kurino photo!?
Ubwo nanjye nahise menya ko ari muri babandi japhet yashyizeho ngo banshakishe, ntakindi nakoze nahise nsaba ikibuno ubufasha kintiza amaguru nyabangira ingata niruka kurusha urusaku, abagabo nabo banyoma inyuma aho nkase bagakata aho ndetse nkabona aho bucyera baraza kumfata, ntakindi nakoze nahise nigira inama yo kwigira umusazi wasaze kera cyane, negera ikibumbano cyumugore cyari kumuhanda ndagihobera ndanagisoma cyane nkajya nivugisha nti: yooooh! Mama we ubu koko natinze mama mwiza!!!? Ubwo abagabo nabo baraho bayobewe ibyo ndimo, ndebye hirya mpabona bya bidobo batamo imyanda yo kumuhanda ndagiterura negera cya gishusho ngishyiraho ikoti ryanjye ndavuga nti: mama rero ngiye kuvoma,nawe usigare umesera imyenda! Ubwo nahise nikorera urudobo ndagenda mbona abagabo ntibakinkurikye ngeze hirya ndarutura ndiruka njya murugo mpita ndyama mpaka ejo nka saa ine!
Nkimara kubyuka nahise nshaka uburyo mvugisha George ngize nimana nimero ye icamo nti: hallo! Geo, bite bite!? Nawe ati: ni sawa petit fre!nanjye nti: nonese se cyakintu wakimboneye!? Nawe ati!yego birahari kandi birateguye! Njye: byiza cyane, noneho shaka igikapu kinini gitwarwa muntoki ukinshyiriremo hanyuma utegure nabasore bawe nkabarindwi ejo tuzahure ukimpe ndetse nkubwire nicyo aba basore bazadufasha kandi ndazi neza ko ibintu bizahita bikemuka! George: oook! Ntacyo! Nonese za nimero zuwo mugore bite!? Nanjye:oooh! Ziriya zo ntakibazo nzazizana ejo! Nawe ati: ok sawa!
Ubwo ntakindi nakoze, nahise niyongoza njya kureba mama jonathan aho arara ndamukomangira arakingura ambonye asa nkubonekewe ndetse biramutungura cyane nanjye mpita ninjira ntabwoba nicara kugitanda cye nawe aricara mufata kurutugu ndamubwira nti: bite se! nawe nubwoba bwinshi ati: nisawa sha, noneho se wabonye ko ari ngombwa!? Nanjye mpita nsubiza nisetsa nti: hahaha! Biriya byo ningombwa cyane ariko sinonaha gusa nivubaha ahubwo icyo nshaka,………. Nawe ati: oooh! Mbwira di, mbwira rwose urabizi ko ntacyo wamburana! Nanjye nti: nashakaga ko habayahe hari nka 5000dollars ufite watumpa kuko haricyo nshaka kuyakoresha! Nabaye ntararangiza no kuvuga nyamugore ahita asinya sheke yihuse ati: akira rwose ariko ukomeze uzirikane gahunda yanjye nawe! Sibyo se!? nanjye mpita mvuga nsohoka nti: yego rwose, ndabizirikana!
Ubwo ntakindi nakoze nahise nerekeza kumuhanda ahantu harakabari kabagangi bibera kumuhanda ndebamo umwe muribo wumusore byahatari, ndamubaza nti: ese wambonera abandi basore nkabatanu nkaba akazi ka 4000dollars cash!? Nawe ati: ahahaha! Umva jama wana, ahubwo wadutindiye naho abasore bo barahari!?
.EHEEE AKA KAZI SE NAKAHE KANDI!?
.ESE YVETTE KO ATANGIYE KWINJIRA MUNTEKEREZO ZA JONATHAN!
.ESE GEORGE NA JONATHAN BAZAPANGA IKI!?
“Iyi série ya A MOMENT AT BELGIUM igiye kurangira kuko ntizarenza ku wa mbere , ese murifuza ko tuba tubahaye (dutangiye) indi série cyangwa tubanze tureke iyi ngiyi irangire? Shyira comment yawe yuko ubyumva muri comment section hano hasi👇” Comment niziba nyinshi turabaha episode 3 dore weekend yageze!
NTUCIKWE PART 20 ………LOADING………………
A MOMENT IN BELGIUM PART 20 | Dusabane Magazine
https://dusabane.wordpress.com/2017/03/25/a-moment-in-belgium-part-20/


text:
Niyonshuti Ange Tricia w’abana babari yandikiye Tom Close bashakanye ibukubiye mu mwaka ine bamaze barushinze ndetse n’imyaka ine bamaze bakundana kugeza biyemeje gushyingiranwa.
Tariki ya 30 Ugushyingo 2017 nibwo Muyombo Thomas [Tom Close ] yashyingiranywe na Tricia Niyonshuti imbere y’Imana mu rusengero rw’Abangilikani rwitiriwe Mutagatifu Etienne, indi mihango ikomereza mu ihema riherereye i Rusororo.
Tricia akunze kwandika amagambo ashimagiza umugabo we akongeraho ko ‘amukunda’.Ejo kuwa kane tariki ya 29 Ugushyingo 2017 nibwo bujuje imyaka 4 babana nk’umugabo n’umugore.
Yanditse kuri instagram agaragaza ibyishimo bikomeye atewe no kuba amaze imyaka ine abana n’umugabo we Tom Close wamamaye nk’umuhanzi akaba n’umuganga kugeza ubu.
Yagize ati “ Kuri Tom, Imyaka ine irashize tubana mu nzu, imyaka umunani twiyemeje gukundana. Nibyo Koko ubuzima ni bwiza ariko mpamya cyane ko buryoha kurushaho iyo ufite umuntu mukundana.Burya nabayeho kera nkubona nk’Igitangaza kuko inzozi zo hari abarota bakanazikabya."
Yakomeje ashimangira ko Tom Close yamubere imfura muri byose.Yagize ati “Mu Isi ibintu birahinduka ariko ntacyasiba ko kukugira, byambereye Igitangaza.Warakoze kunkunda, warakoze kunkundira abanjye, Warakoze kuba igitangaza mu mico no mu myifatire.Uri Mugali.Imana ijye ikundindira amanywa n’Ijoro, ndagukunda cyane Papa Ella na Elan,ndagukunda Cyane mutware mwiza.”
Imyaka ibaye ine, Tom Close na Ange bemeranyije kubana nk’umugabo n’umugore mu bibi no byiza. Bahamije isezerano ryabo tariki ya 30 Ugushyingo 2013. Umuryango wabo waragutse kuko bamaze kubyara abana babiri barimo: Umukobwa witwa Ineza Ella n’ubuheta [Umuhungu] baherutse kwibaruka bahaye izina rya ‘Elan’.
Tariki ya 16 Kanama buri mwaka yibutsa Tricia igihe yakiraga mu biganza bye imfura ye na Tom Close, Elan. Uyu mukobwa wifurizwa kuba Nyampinga w’u Rwanda igihe azaba akuze yavutse ahagana saa munani z’amanywa mu bitaro bya Polisi biri Kacyiru[Ubu byeguriwe Leta].
Tariki ya 25 Ukuboza 2015 , umunsi abakirisitu bizihirizaho ivuka rya Yesu/Yezu nibwo Ella yarazwe ubukirisitu n’ababyeyi be abatizwa imbere y’imana mu rusengero rwa St Etienne ruhereye mu Biryogo mu karere ka Nyarugenge ahabwa izina rya Ineza ryiyongera kuri Ella.
Aba bombi bakunze guhuriza ku kuba Ella yarabaye isoko y’ibyishimo baharona mu muryango wabo. Tom Close yakunze kumvikana mu itangazamakuru ashimangira ko umukobwa azaba Nyampinga w’u Rwanda.
iyi famille Imana ikomeze kuyiha umugisha rwose babanye neza. Ubundi kubaka urugo bisaba kubabarira no kwizerana kuko niyo fondation y’ umunezero mu muryango


text:
Minisitiri w’urubyiruko Jean Philbert Nsengimana atangaza ko nta muntu warukwiye guterwa isoni no kuvuga imyanya ndangagitsina mu mazina yayo.
Ibi yabitangaje ubwo umuryango Imbuto Foundation washyiraga ku mugaragaro igitabo cy’imfashanyigisho yo guhugura urubyiruko rufite hagati y’imyaka 15 na 24 mu kwirinda icyorezo cya SIDA.
Minisitiri Nsengimana yasabye urubyiruko gutinyuka bakavuga ibyo ababyeyi babo batinyaga kuvuga ku bijyanye n’amazina y’ibitsina bakabikoresha mu gihe bigisha urubyiruko bagenzi babo mu kwirinda icyorezo cya SIDA, aho gukoresha amarenga cyangwa kubitsinda ntibabivuge mu mazina.
Yavuze ko ibi bizafasha urubyiruko kumenya imiterere yabo kuko biri mu masomo yigishwa ndetse ko iyo babyiga mu ishuri buri gitsina bakivuga mu izina ryacyo. Aha yavuze ko nawe agiye kubishyira mu bikorwa mu biganiro agirana n’abana be, aho gukoresha ijambo ’agapipi’ akoreshe uko byitwa mu mazina yabyo.
Yagize ati: "Ababyeyi tugomba kureka kubeshya abana tubabwira ko umwana aturuka mu mukondo, n’ibindi byinshi tubabeshya mu mazina yabyo."
Iyamuremye Régine ni umunyamuryango wa Imbuto Foundation; avuga ko iki gitabo cyanditse mu Kinyarwanda cyashyizwe ahagaragara kizafasha urubyiruko ruhugura urundi, abarezi ndetse n’ababyeyi. Ikindi ni uko kizashyirwa mu bigo by’amashuri ndetse n’ibyita ku buzima bw’urubyiruko n’amavuriro, ndetse bagiye kwiga uburyo bagishyira mu nyandiko z’ababana n’ubumuga bwo kutabona bakunze kwita braille.
Ufitinema Adelphine waje ahagarariye urubyiruko yavuze ko bagiye gukangurira urubyiruko bagenzi babo kwirinda icyorezo cya SIDA kandi ko bazifashisha iki gitabo gikubiyemo imfashanyigisho zizabasha gukoresha amwe mu mashusho n’amazina y’ibitsina adakunze gukoreshwa na sosiyete nyarwanda.
Yagize ati: "Ntidukwiye gutinya kubivuga. Ko umuntu avuga akaguru cyangwa akaboko, kuki tutavuga ibitsina byacu mu mazina yabyo?"
Akomeza avuga ko abantu benshi babivuga mu ndimi z’amahanga nk’Igifaransa n’Icyongereza ntibibatere isoni, ariko byagera ku rurimi rw’iwabo bakabitinya. Avuga ko ibi bitagakwiye kuko no mu bitabo byandikwa bavuga amazina yabyo.
Amwe muri ayo magambo adakunze gukoreshwa n’Abanyarwanda, muri iki gitabo cy’imfashanyigisho yashyizwe ahagaragara akaba ari kuri paji ya 12,13,14 na 15 agaragaza ibice by’umubiri n’amazina yabyo nka: amabya, imboro, igituba, insya, n’ibindi.
Iki gitabo cy’imfashanyigisho gikubiyemo ibice 3 by’ingenzi: Uwo uriwe n’agaciro kawe, ibishobora kwangiza ubuzima n’agaciro kawe n’uburyo byirindwa, n’uruhare rwawe nk’umukangurambaga w’urungano mu kwirinda virusi itera SIDA.
Iki gitabo gifite paji 90 cyanditswe ku bufatanye na Imbuto Foundation, ADRA, Fawe Rwanda, Caritas Rwanda, Minisiteri y’Ubuzima, RBC, Health Poverty Action ndetse na ARBEF.


text:
Igihano cy’urupfu nk’igihano gisumba ibindi bihano bibaho ni igihano giteganywa n’amategeko y’igihugu runaka hagendewe ku cyaha cyakozwe.
Igihano cy’urupfu cyabayeho guhera mu gihe cy’Umwami Nabukadenozor wayoboraga Mesopotamiya ikaba Irak y’ubu. Uyu mugabo yashyizeho itegeko ryari ribumbiye mucyo bise code d’Amorabi Loi de Tariyo. Iri tegeko ryavugaga ko ugukoreye ikosa urimwishyura ukurikije iryo kosa yagukoreye.
Urugero nk’uwakuyemo ijisho mugenzi we nawe yahanishwaga kurivanwamo.
Iki gihano cyafashe intera kinakwirakwira mu isi yose mu gihe cy’itiriwe abanyabitekerezo bazwi ku izina ry’abafirozofe b’urumuri cyangwa les philosophes des lumières mu gifaransa. Hari mu kinyejana cya 18.
Iki gihano cyahawe intebe muri iki gihe kuko ngo abo batekereza bumvaga ko iki gihano ari cyo gishobora gutuma umuryango w’abantu ugira amahoro kuko abantu batuye muri uwo muryango byashoboraga gutuma birinda ibyaha bityo bakabana neza batabangamirana.
Urugero ni nk’umufirozofe witwa Aristote wavuze ko umuntu muzima udafite uburwayi bwihariye icyo akoze cyose aba yagitekerejeho, kandi yiteguye no kwirengera ingaruka.
Nyamara iki gihano cyarwanyijwe n’abantu batandukanye cyane cyane mu gihe ubukristu bwari bumaze gutera imbere no kwamamara mu bantu. Urugero ni aho abaromani bakuyeho iki gihano bakagisimbuza guhabwa akato.
Uko ibihe byagiye bisimburana niko iki gihano cyagiye gikurwaho hamwe na hamwe mu bihugu.
Igihugu cy’ubushinwa nicyo gihugu cyaje ku isonga mu gukuraho igihano cy’urupfu mu mwaka wa 747, hari ku butegetsi bwa Tang. Uretse aha muri Aziya, itsinda ry’abantu bari bagamije kurwanya igihano cy’urupfu ryatangiye mu mwaka w’1757 i Paris mu Bufransa, nyuma yo kubona uburyo Robert François Damiens yishwe nabi azira kwica Louis wa 15 wahoze ari umwami w’Ubufransa.
Mu mwaka w’1948 akanama ka ONU gashinzwe uburenganzira bwa muntu kashyizeho ingingo ya 3 y’amategeko yatangaje ko buri kiremwamuntu gifite uburenganzira ku buzima. Aha uyu muryango washakaga ko igihano cy’urupfu cyakurwaho.
Bimwe na bimwe mu bihugu byatangiye gukuraho iki gihano buhoro buhoro mu mategeko abigenga cyangwa ibindi bikiyemeza kukirekera mu mategeko ariko ntigihanishwe.
Ikurwaho ry’igihano cy’urupfu ryanatumwe hamwe na hamwe mu bihugu hanavaho burundu bumwe na bumwe mu buryo bwifashishwaga mu kukirangiza.
Urugero ni mu gihugu cya Espagne ndetse n’ubufaransa aho abagikatiwe bacibwaga imitwe cyangwa bakanigwa.
N’ubwo mu mwaka wa 2003 ku itariki ya 10 Ukwakira aribwo hashyizweho umunsi mpuzamahanga wo kwamagana igihano cy’urupfu, ntibyabujije ko hamwe na hamwe mu bihugu iki gihano cyagiye gikatirwa bamwe mu babaga bahamwe n’ibyaha.
Mu myaka ya za 70 amaleta menshi yo muri Leta Zunze Ubumwe z’Aamerika yasubijeho mu mategeko yayo igihano cy’urupfu.
Ibi byanatumye USA ziza mu bihugu byahanishije abantu benshi iki gihano mu mwaka wa 2008 hamwe n’ibindi bihugu nka Arabiya Sawudite, Ubushinwa, Iran na Pakistan.
N’ubwo hashize imyaka irenga icumi igihano cy’urupfu gikuweho, iki gihano kiracyagaragara mu migabane yose y’isi kuko ibihugu 99 aribyo byakuyeho iki gihano ku byaha byose, ibihugu 9 bigikuraho ku byaha bya hato na hato bidakabije, naho ibihugu 35 bikaba aribyo byonyine bibasha kubahiriza ikimezo cyo gukuraho burundu icyo gihano cy’urupfu muri iyi myaka 10 ishize.
Mu Rwanda igihano cy’urupfu cyakuweho guhera ku itariki ya 25 Nyakanga mu 2007.
Itariki ya 10 Ukwakira buri mwaka isi yose izirikana ikurwaho ry’igihano cyo kwicwa.
Insanganyamatsiko y’uyu mwaka iragira iti « Isi yose nifatanye urugamba rwo kurwanya igihano cy’urupfu »


text:
Ubundi usanga ibiroto bya buri umwe hano ku isi ari ukugira amafaranga menshi bityo mu buryo bwo kugirango agire amafaranga menshi usanga akoresha imbaraga zose maze ngo nawe aze mu bakire.cyokoza byo birumvikana kuko isi dutuyemo ari iy’amafaranga ndetse no kugira ngo ugire ijambo muri sosiyete bisaba kuba ufite amafaranga ahagije .
Ibi bikaba biri muri mu bintu byatumye amafaranga ariyo duha agaciro mu buzima bwacu ari naho usanga abantu benshi bayashakisha cyane kugeza naho bahaburira ubuzima,ariko twiyibagiza ko hari ibindi bintu byinshi by’ingenzi kurusha amafaranga,ni kubwiyo mpamvu nabazaniye ibintu 5 by’ingenzi kurenza amafaranga.
1.Umuryango
Umuryango wawe ni kimwe mu bintu by’ingenzi kuri wowe,amafarnga ubundi ntabwo yagakwiye kwangiza umubano wawe n’umuryango kuko amafaranga arashira ariko umuryango wo uzaguhora hafi,umuryango wawe ntuzigera winubira uko uri.bityo wigerageza gusimbuza umuryango amafaranga.
2.Ibyishimo
Iyaba waruzi umubare w’abantu batuye kuri iy’isi uburyo bangana bifuza kwishima bakaba barabibuze,bityo niba ufite iby’ishimo ufite ku byakirana umutima wawe wose,Barakubeshya amafaranga menshi nta na rimwe azakuzanira iby’ishimo hano ku isi ahubwo azagutera guhangayika noneho birenzeho ibi nabyo ugomba kubimenya,bityo nuzajya ubona wariye ndetse wabonye nuko uryama jya ushimira Imana maze witurize.
3.Urubyaro
Ese amafaranga ashobora kukuremera umwana akaba ariyo mpamvu ituma uyarutisha abana bawe?Hari abantu benshi bafite amafaranga ariko babuze urubyaro pe,bityo wowe warukwiye kwishimira ko ufite urubyaro rwiza kandi udakwiye kurutisha amafaranga.Ahubwo wowe jya ugerageza ushake umwanya uhagije wo kuba hamwe n’abana bawe wikwigira umuntu uhora uhuze cyane ku bana bawe.
4.Ubuzima
“Ubuzima burahenze”n’ikintu cy’agaciro kandi twe tudaha agaciro,Ubundi amafaranga ntashobora kugura ubuzima bityo ni ukubera iki utajya ufata akaruhuko kugira ngo wite ku buzima bwawe,Erega ni wowe wenyine murinzi w’ubuzima bwawe wenyine.
5.Inshuti
Ubundi kugira ngo uzabone inshuti nyanshuti biravuna pe,ariko se kuki akenshi iyo abantu babonye amafaranga batangira kwiburisha cyane ari nako bagenda bivana ku nshuti zabo magara buhoro buhoro?nukuri kandi ndakubwira ko inshuti nyanshuti ishobora no kukurutira umuvandimwe,bityo yagakwiye guhabwa agaciro kanini ntasimbuzwe amafaranga,kuko inshuti nyanshuti iguha umunezero aho warubababye ndetse inakuba hafi no mu byago.
Martin MUNEZERO


text:
Uyu muhango wabaye kuwa 18 Werurwe 2017 ubwo hasozwaga icyumweru cyahariwe Ubuzima mu Karere ka Gicumbi.
Umuyobozi wari uhagarariye Imbuto Foundation, Amb. Jacqueline Mukangira, yatangaje ko nyuma yo kuganira n’ababyeyi mu mahuriro bakabasaba imfashanyigisho bakwifashisha batoza ingimbi n’abangavu, bahise bategura agatabo kazabafasha.
Yagize ati “Mu kiganiro ni ho umubyeyi aha umwana we indangagaciro, kandi nizo zituma umwana aba muzima mu gihe akuze, ni zo zituma aba inyangamugayo mu gihe kiri imbere, ni zo zimwubakamo ubunyarwanda agakunda igihugu akanaharanira ko gitera imbere. Izo ndangagaciro zigishijwe mu muryango, na bya bibazo by’ibiyobyabwenge, ubwomanzi tubona mu rubyiruko byacika, gusa kugira ngo dushobore kuzitanga birasaba ko natwe tuba tuzifite nta hohoterwa riri mu miryango.”
Yakomeje asaba ababyeyi kwisuzuma bakareba niba baha urugero rwiza abana babo, avuga ko urubyiruko cyane abangavu babyara inda zitateguwe bigatuma bata amashuri, bakandavura bikabagiraho n’ingaruka mu buzima bwose bitewe no kutagira amakuru ku mihindagurikire y’imibiri yabo.
Minisitiri w’Ubuzima, Dr Diane Gashumba yasabye ababyeyi gukoresha ako gatabo bagasobanurira abana kugira ngo abagerwagaho n’ingaruka z’ubumenyi buke ku buzima bw’imyororokere zigabanuke.
Yagize ati “Aka gatabo Imbuto Foundation ibahaye ntimukabike mugende musome ibirimo, mwigishe abana banyu, mujye mubaganiriza ni bwo buryo bwonyine tuzagira u Rwanda rw’ejo ruduteye ishema.”
Yakomeje avuga ko umwana waganirijwe akanashyirwaho n’igitsure nta kabuza ibibazo byose bigenda bibagaragaraho byacika.
Muri aka gatabo kiswe “Tuganire mwana wanjye” kashyikirijwe Minisiteri y’Uburinganire n’Iterambere ry’Umuryango hakubiyemo n’ubutumwa bugenewe ababyeyi n’abanyarwanda muri rusange, buvuga ko kurera ari inshingano itoroshye.
Buragira buti “Umunyarwanda yaciye umugani ati ’Uburere buruta ubuvuke’, kurera ni inshingano ariko kandi ntibyoroshye. By’umwihariko muri uru rugendo rwo kurera hari icyiciro cy’imikurire umwana anyuramo kigora ababyeyi n’abana. Ni icyiciro cy’impinduka nyinshi kandi nziza kiri hagati y’imyaka 10 na 24. Aka gatabo kateguriwe kubafasha kumenya uburyo babyitwaramo, kazabafasha kumenya amakuru ku buzima bw’imyororokere n’uburyo mwaganira n’abana banyu mu bwisanzure no gusubiza ibibazo byinshi mwibaza ubwanyu ndetse n’ibyo abana bashobora kubabaza.”
Kanahawe abajyanama b’ubuzima mu rwego rwo kubafasha kwigisha abaturage ndetse bikaba biteganyijwe ko mu minsi iri imbere buri muryango uzahabwa akawo.
Umwanzuro wa 22 w’umwiherero wa 14 w’abayobozi uheruka kubera i Gabiro, ugaruka ku gushimangira uburere bw’umwana mu muryango, aho ugira uti “Gushyiraho ingamba zishimangira uburere bwiza mu muryango, n’izigamije gukumira no kurwanya ihohoterwa rishingiye ku gitsina no guca burundu ihohoterwa rikorerwa abana.”


text:
Murekezi utuye mu Mudugudu wa Nyirabisekuru, mu Kagari ka Murandi ho mu Murenge wa Remera avuga ko ahubatswe inzu y’ubucuruzi ndetse n’igice isoko riremeramo ari mu isambu yahoze ari iye, ikaza kubakwamo ariko ubuyobozi ntibumwishyure.
Yagize ati “Hashize imyaka isaga ine niruka ku ngurane y’ubutaka bwanjye batwaye ariko nta gisubizo ndabona, nandikiye inzego z’ubuyobozi kugera no ku Ntara ariko ikibazo cyanjye cyakomeje kunanirana.”
Murekezi agaragaza ko n’amazi aturuka kuri iyi nyubako yangiza bimwe mu bikorwa bye kuko amanukira mu gikari cy’aho atuye agakomeza mu rutoki atembana imyaka.
Ubuyobozi bw’akarere ka Musanze buvuga ko iki kibazo kigiye gukemuka ndetse mu gihe cy’ibyumweru bibiri uyu muturage azaba yamaze guhabwa ingurane.
Umuyobozi w’Akarere ka Musanze wungirije ushinzwe ubukungu n’iterambere, Habyarimana Jean Damascène yagize ati “Habayeho kutumvikana n’ubuyobozi bw’umurenge kuko bwashakaga ubutaka bunini nyuma biza kugaragara ko butagikenewe ariko bitarenze ibyumweru bibiri azaba yishyuwe kuko ibisabwa byose n’amafaranga yo kumwishyura yateganyijwe mu ngengo y’imari y’uyu mwaka.”
Murekezi yari yaratangiye gukurikirana ingurane mu 2012 ubwo ubuyobozi bw’Umurenge wa Remera bwubakaga ihunikiro ry’imyaka mu isambu ye ahegeranye n’aharemera agasoko kuva mu 1998.
Nubwo kagendaga gasatira ubundi butaka kubera kwaguka nyira bwo yasaga n’uwabyihoreye kugeza ubwo iyi nzu yubatswe.
Guverineri w’Intara y’Amajyaruguru, Bosenibamwe Aimé yandikiye ubuyobozi bw’Akarere ka Musanze kuwa 17 Ugushyingo 2015, abasaba gukemura ikibazo cya Murekezi bitarenze ibyumweru bibiri bakimara kubona ibaruwa ye.
Icyo gihe, Umunyamabanga Nshingwabikorwa w’Umurenge wa Remera,Nsengiyumva Télésphore yari yatangaje ko iki kibazo kizaba cyakemutse mu gihe kitarenze ibyumweru bibiri kuko amafaranga y’ingurane yari yarateganyijwe mu ngengo y’imari y’umwaka ushize wa 2015-2016, ariko kiracyari cyose.
Remera ni umwe mu mirenge 15 igize akarere ka Musanze, benshi mu bawutuye bakora ibikorwa byiganjemo iby’ubuhinzi n’ubworozi.


text:
Musanze: Group Brethren yiteguye kuzana impinduka muri muzika ihimbaza Imana (Gospel music)
Group BRETHREN ni itsinda rimaze igihe kitari gito ririho ariko ridakunda kugaragaza ibikorwa byaryo dore ko ryavutse mu mwaka wa 2008 ahanini bitewe n’uko abarigize bose ari abanyeshuri.
"BRETHREN" bakaba bavuga ko ari ijambo rishatse kuvuga abantu bafite icyo bahuriye twagenekereza nka "BENEDATA" iri tsinda rikaba rigizwe n’abasore 3 aribo Christian HAKORIMANA, Eric NIYONSHUTI na MUHIRE HAKORIMANA Théo.
Kugeza ubu bakaba bamaze gutunganya indirimbo ebyiri muri studios za TOP 5 SAI imwe bakoranye na Producer Junior KADIEBWE (Si impanuka) indi bakayikorana na Producer Jean Luc (Uragashimwa) ariko bakaba bifuza gukomeza bitewe n’ubushobozi bazagenda babona.
Ushobora kumva indirimbo URAGASHIMWA hano:
Aba basore bagize iri tsinda bakaba bemeza ko nibabona ubufasha buhagie bazagaragaza impinduka nyinshi muri muzika yo guhimbaza Imana haba mu karere ka Musanzendetse no mu Rwanda hose dore ko biyizeye kumiririmbire yabo.
Mubyo bateganyaharimo gukomeza gukora izindi ndirimbo kugirango batange ubutumwa ndetse banagarize abanyarwanda ko bashoboye, gusa bakaba basaba ubufasha kuri buri wese wumva ibikorwa byabo byubaka umutima wa muntu.
e mail ushobora kubandikiraho ni: chakorimana@yahoo.com


text:
Umuhango wo gutangiza igihemwe cy’ihinga 2017B mu Karere ka Burera cyatangirijwe ku mugaragaro mu Murenge wa Kivuye ;Akagari ka Murwa ,kuri Site ya Muhambo kuwa10/03/2017;ahatewe imbuto y’ingano kubuso bwa Ha 50.Muhambo akaba ari imwe muri Site nini zihingwaho ingano mu Karere ka Burera.Igihingwa cy’ingano cyera hafi mu Mirenge yose igize Akarere ka Burera kuko mu mirenge 17 igize akarere icyo gihingwa cyera mu Mirenge15 uretse ,Gitovu na KINONI
Muri iki gihembwe akarere kakaba kiteguye guhinga ingano zo mubwoko bwa Njoro zitanga ifu nziza ikorwamo imikati ku buso bwa Ha 9500 kubera ko igihembe cy’ihinga 2017A gishize Ingano zitahinzwe cyane kubera kozisimburana n’ibishyimbo.Abaturage bakaba barakanguriwe guhinga ingano kuburyo bushimishije dore ko mu Mirenge 17 igize akarere ka Burera imirenge 4 gusa niyo idahinga ingano .Iyo Mirenge ni Rugengabali,Gitovu ,Kinoni,na Kagogo.Abahinzi kandi bizejwe ko isoko ry’ingano rihari kuko hari uruganda rwa Azam rusya ingano kandi rukaba rufite ubushobozi bwo kwakira ingano zose zera mu Rwanda .Ikindi gishimishije nuko ibyakatsi basaruyeho ingano bita ibiganagano nabyo hari uruganda rukorera iKigali ruzajya rubibagurira kugira ngo rubikoremo amatafari yakijyambere akoreshwa mu nyubako zigezweho.
Nubwo ariko abahinzi basabwa kwitabira cyane igihingwa cy’ingano ntibivuze ko ibindi bihingwa bitagomba kwitabwaho. Ibirayi nabyo byera cyane mu karere ka Burera bizahuzwa ku Ha 10,000.Ibishyimbo nabyo nk’igihingwa gitunze abanyarwanda benshi kizahingwa kuri Ha 12,000 naho ibigori kubera ko muri ikigihembwe cy’ihinga B bitera neza bizahingwa kuri Ha 1500.Kumunsi wo gutangiza igihembwe cy’ihinga kuwa 10/03/2017 umuyobozi w’Akarere ka Burera yshishikarije abahinzi guhinga ahantu hose hateganijwe guhingwaho ingano no gukoresha ifumbire mvaruganda mu rwego rwo kongera umusaruro ku bwinshi no mubwiza nkuko biri muri politiki ya Leta.Icyiza cy’ingano nuko zera vuba
Abahinzi kandi barashishikarizwa gukomeza gahunda yo kurwanya isuri no gukoresha imbuto z’indobanure,kurwanya ibyonnyi bikunze kubateza igihombo.Gutegura ubutaka no gutera ku gihe kugira ngo umusaruro uzabe mwinshi kuko igihembwe cya B ari kigufi cyane kandi kirangwamo imvura nke ;izuba rizava hakiri kare.Buri muhinzi yagombye kuba yarangije gutera imbuto bitarenze kuwa 15/03/2017.Abahinzi bagomba kwibumbira mu makoperative kandi bakitabira guhunika imyaka bakirinda kuyootsa kugira ngo badahendwa .
Abahinzi kandi bagomba kwitabira gahunda yo kuhira.
Ibibyose nibimwe mubizabafasha kongera umusaruro.
SIMBANKABO Thomas/PRO


text:
ESE UBU TUGURANYE IMYANYA MWAKOMEZA KUVUGA NKIBYO MUVUGA UBU?
Ariko nkubu abahutu bafashe ubutegetsi, barangiza bagakomeza ihame n’ikinyoma bya FPR ko nta moko akiba mu Rwanda barangiza bakiharira ubutegetsi bwose n’ibyiza by’igihugu n’ubukungu bagaha gusa akazi umututsi uzi kugenda akoma amashyi inyuma ya Perezida nka Rucagu nabwo kdi bakamushyiriraho umuhutu wo kumucunga kdi bagakora kuburyo atazigera amenya amabanga yibyo yitwa ko akuriye, bakajya bamwibeta bagakora utunama n’ama rapport y’ibigomba gukorwa muri Ministere ayoboye,
Hanyuma umututsi urebye umuhutu gusa akimyoza cyangwa akamusitaraho bagahita bamutambikana mw’izina ry’ingengabitekerezo agakatirwa imyaka 15 ubwo abatutsi baceceka ngo ibintu ni sawa? igisubizo ni oya! niba rero bataceceka nange kimwe n’abandi bifuriza u Rwanda amahoro no kubona abana b’u Rwanda babana mu mahoro, ntiduteze guceceka ngo turebere abahutu bafatwa nk’abaja n’abagererwa mu gihugu cyabo, aka karengane kavanze n’agasuzuguro nzakarwanya kugeza nshizemo umwuka!
Nifatanyije kdi n’abatutsi bashyira ku gaciro badashyigikiye ubu buhezanganguni n’ivanguramoko bya President Paul Kagame n’abakozi be hamwe n’abandi batutsi bishwe cyangwa bafunzwe n’agatsiko bazira kuzana impinduka ziringaniza abana b’u Rwanda nta mwiryane. (Deo Mishaidi, Kizito,….)
Benito Kayihura


text:
Umwuka watangiye kuba mwiza hagati ya Abdul Juma na Sanura Kassim[Sandra] nyuma y’imyaka ishize barebana ikijisho, ibibazo hagati yabo byatumye Diamond agirana inzigo na se yanga no kumuvana mu bukene.
Umwuka watangiye kuba mwiza hagati ya Abdul Juma na Sanura Kassim[Sandra] nyuma y’imyaka ishize barebana ikijisho, ibibazo hagati yabo byatumye Diamond agirana inzigo na se yanga no kumuvana mu bukene.
Umwuka watangiye kuba mwiza hagati ya Abdul Juma na Sanura Kassim[Sandra] nyuma y’imyaka ishize barebana ikijisho, ibibazo hagati yabo byatumye Diamond agirana inzigo na se yanga no kumuvana mu bukene.
Ababyeyi ba Diamond, Abdul Juma ntikibana na Sanura Kasim, ntibakibana mu nzu kubera amakimbirane bagiranye mu gihe cyashize buri wese ahitamo kuba ukwe.
Abdul Juma yatandukanye na Sanura, Diamond afite imyaka itandatu y’amavuko. Mu byo bapfuye harimo ubwumvikane buke n’intonganya zahoraga mu muryango wabo.
Ubwo Diamond yabanaga na Zari ibibazo byarushijeho gukaza umurego ndetse abana babiri yabyaye yanze kubereka se Abdul Juma. Yarinze atandukana na Zari ataremera ko umubyeyi we ahura n’umukazana we, Abdul Juma yabonaga Zari mu binyamakuru gusa.
Ikinyamakuru , Ijumaa Wikienda cyatangaje ko umubano hagati ya se wa Diamond, Nasibu Abdul n’uwahoze ari umugore we Sanura Kassim[Sandra] watangiye kuba mwiza ndetse inzigo hagati yabo iragenda igabanuka ukurikije n’imyaka ishize.
Diamond yari afitiye se umujinya ukomeye ku buryo yanze no kumwereka abana yabyaranye na Zari guhera ku mfura ye Latiffah Nasibu ‘Tiffah’ kugeza ku muhererezi Nillan.
Hamisa Mobeto yakoze ikinyuranyo atumira se wa Diamond mu muhango wo kwerekana bwa mbere umwana we [Dylan Nasibu ] yabyaranye n’uyu muhanzi kugira ngo ahabwe umugisha na sekuru. Ibi byababaje Diamond bikomeye.
Sanura Kassim wari umaze igihe ahekenyera amenyo umugabo we Juma Abdul, yerekanye ko umwuka mubi wari hagati yabo ugenda ugabanuka biturutse ku ifoto yabo yo hambere yashyize kuri Instagram bateruye Diamond akiri akana gato cyane.
Ibyo Sanura Kassim yanditse byavugishije benshi barimo na Diamond waje avuga ko yari amaze igihe ashakisha iyi foto yarayibuze. Nyina yanditse agira ati “Nasibu na muzehe Abdul […] Ndamubona Nillan nyawe.”
Juma Abdul yabwiye iki kinyamakuru ko ‘nta kibazo na gito afitanye na Sanura Kassim’, ni ubwa mbere mu myaka irindwi ishize uyu musaza yemeye kuvuga neza uyu mugore bahoze babana. Yanavuze ko nta mwuka mubi uri hagati ye n’abana be haba Diamond ndetse na mushiki we Queen Darleen.
Yagize ati “Kuba nyina wa Diamond yakoze ibyo, ubwo urumva neza ko ndi umubyeyi mugenzi we, Diamond twamureze twembi, twabanye na we igihe kinini, ibyo bibazo byaye nyuma. Ibyo byarahise.”
Yongeyeho ko atakibabazwa na gato no kuba Diamond ari umunyamafaranga ariko we akaba akiri mu bukene bukomeye, ngo yahisemo kumureka abane n’ubukire bwe kugeza igihe azumvira ko ari ngombwa gufasha umubyeyi we.
Yagize ati “Niba anyemera nk’umubyeyi we igihe kizagera anyibuke ariko ntabwo nshobora kumuhatira kumpaho. Ubwo umunsi umwe uzagera agire icyo ampa, ntabwo wabimutsindagiramo.”
Kuva Diamond yamenya ibibazo byagiye biba hagati y’ababyeyi be, yahisemo kunga ubumwe na nyina ndetse yanga urunuka se ku buryo baheruka kubonana amaso ku yandi mu myaka irenga icumi ishize.
- Abdul Juma na Sanura Kassim[Sandra] batangiye kubyutsa ubumwe
- Hamisa Mobeto akimara kubyara Dylan Nasibu yahise atumaho sekuru ngo aze amuhe umugisha w’ababyeyi
- Diamond yarushijeho kwangana na se akimara kubana na Zari
- Abana babiri Diamond yabyaranye na Zari yanze ko babonana na sekuru
- Zari, Diamond, umugabo mushya wa nyina wa Diamond na nyina wa Diamond
Ibitekerezo
Wewe kijana heshimu babayeko ukumbuke kwamba haja kuzara ivireho hawujakuwapo pré rundi nyumbani Kanda hano umusubize


text:
21/12/2016, yanditswe na Emmanuel Senga
Nk’uko twari twabihanyeho umugambi ko tuzakomeza gusuzuma ibimenyetso byerekana irangira ry’igitugu mu gihugu, tugiye gukomeza turebera hamwe ibigaragaza iyo ngoma n’ukuntu abantu bafatanya kurandura igitugu ishingiyeho. Abantu benshi bakunda kwibwira ko bidashoboka, ariko kandi niba hari aho igitugu cyagiye kiranduka bigakunda, ni uko nyine bishoboka, igikunze kurambira abantu ni ukutamenya igihe kizarandukira. Baba bifuza ko byaba vuba, ariko bagomba kumenya ko na cyo kiba gifite inshingano zo kwirinda, kigatinda ku butegetsi igihe kirekire gishoboka. Ariko kuba bishoboka byo ni ihame, ikibazo ni ukutamenya uwo murwana. Na ho iyo wamaze kumenya uwo murwana, ushaka nawe intwaro zimushegesha.
Ubusanzwe abashaka kuyobora abantu bagira uburyo bunyuranye bwo kugera ku butegetsi, ariko ku buryo bw’umwihariko muri Afurika, bisa nk’aho kujya ku butegetsi bikurikira igishushanyo (imbata) kimwe.
Mu myaka ya za 1960, muri ya nkubiri y’ubwigenge bw’ibihugu by’Afurika, bimwe byarabuharaniye binyuze mu guhangana mu bitekerezo n’abakoloni, nk’uko byagendegekeye ibihugu byari byarakolonijwe n’abafaransa n’abongereza; ibindi bigomba gukoresha intwaro, nk’uko byagenze mu bihugu by’Afurika y’amajyepfo byari byarakoronijwe n’abanyaporutugali, kimwe n’ibindi bihugu byakekaga ko Afurika ari umugabane bitoraguriye, harimo Angola, Namibiya, Mozambike, Afurika y’epfo n’ibindi. Muri ibi bihugu byose ubutegetsi bwavuye kuri ba gashakabuhake bushyirwa mu maboko y’abenegihugu. Bamwe babaye nk’ababugabirwa n’abo ba gashakabuhake, ariko ugasanga kenshi na kenshi abaturage babibonamo, kuko basaga nk’aho ari bo bategereje ko babayobora. Iri hererekanya ry’ubutegetsi ryakiriwe ku buryo bunyuranye n’abari bagabiwe ubwo butegetsi, kuko bidatinze abategetsi bashya bitwaye nk’abakoloni, bityo abaturage batangira kwicuza impamvu bavunikiye ubusa.
Mu myaka yakurikiye ubwo bwigenge, ibihugu byari bigitaguza muri iyo ngendo nshya y’undi, kandi muzi ko ivuna. Gusa mu byo abakoloni bari barasigiye ibyo bihugu harimo umuco wo kwitorera abategetsi. Mu mizo ya mbere byagenze neza, kugeza ubwo , kubera ko ubutegetsi buryoha, abareberaga na bo batangiye kwiyumvamo ubushobozi bwo kuyobora, hatangira amashyaka menshi no guharanira kugera ku butegetsi. Amashyaka amwe yashingiye ku moko, andi ashingira ku kwemera, ariko nibura yabayeho. Muri iyo myaka kandi igisirikari cyashyizwe mu maboko y’abenegihugu na cyo, umukuru w’ingabo aba umwenegihugu, abamwungirije bazamurwa mu mapeti.
Ariko gahoro gahoro abasirikare babonye ko intwaro bafite, n’umubare w’abasirikare bayobora byabashoboza gufata ubutegetsi. Ni muri urwo rwego, guhera muri za 1970 twagiye tubona urukurikirane rw’ihirikwa ry’ubutegetsi mu bihugu hafi byose muri Afurika, ku buryo abaperezida benshi bisangaga ari abajenerari cyangwa abakoloneli bakuyemo imyenda ya gisirikari. Izi ngoma za gisirikari ni zo zatangije igitugu kubera ko igisirikari ubwacyo gitegekeshwa igitugu, bakacyita disipiline. Gahoro gahoro rero igitugu cyarafashe, amashyaka arahirikwa, amategeko nshinga asubirwamo, kugira ngo bahe umunyagitugu itegeko rimufasha kurangiza imirimo ye uko abyifuza yikingirije Itegeko nshinga.
Igitugu nk’umuderi w’ubutegetsi
Igitugu cya gisirikari cyari kimaze gushingwa kitwaje kuyoboresha Itegeko Nshinga ryanditse neza mu nyungu z’abari ku butegetsi. Hagateganywamo ingingo zibafasha kubona indonke, kabone nubwo abandi baturage basigaye byabaga bibabangamiye. Abatinyutse kwerekana ububi bw’iyo migirire barafunzwe, abandi bararigiswa, abandi barapfa bazize impfu zidasobanutse.
Ariko muri rusange, igitugu gifite itegeko ryihariye kigenderaho, aho ari ho hose, ari ryo gushyira umutungo wose w’igihugu mu maboko y’umunyagitugu hamwe n’abantu bake bamukikije. Iri tegeko rikora hose, akaba ari na yo ntandaro yo gukomeza igitugu uko iminsi igenda ishira. Birumvikana ko abasigaye batagerwaho n’umutungo bakora uko bashoboye ngo ibintu bihinduke, ari na ko abegereye umunyagitugu bakora uko bashoboye na bo ngo ubutegetsi bukomeze bubakamire.
Ntegura iyi nyandiko nifashishije inyandiko nasanze muri google yitwa mu gifaransa
La dictature constitutionnelle en 12 étapes-Agora Vox le media citoyen. Ibiyivugwamo usanga u Rwanda, Perezida Kagame na FPR byose babyujuje. Nitumara kubisangira muzasanga musanzwe mubibona, ariko ikigamijwe cyane ni ukureba uko abantu babyifashisha bagafata ingamba zihamye tumaze kungurana ibitekerezo ku cyakorwa dukurikije ibigezweho n’igitugu gitsikamiye u Rwanda.
Intera igitugu gikoresha kugira ngo kiyoberanye nk’igikoresha amategeko
Ku rwego mpuzamahanga ubu buryo bwo kwikingiriza itegeko nshinga, ubutegetsi bw’igitugu bugakomeza guhonyora abenegihugu, bukoreshwa ku isi hose, kugira ngo abaturage babure aho bagihera bagiturubikana; kandi no mu maso y’abanyamahanga kigakomeza kugaragara ko kigendera kuri demokarasi, kandi ko gikurikiza amategeko. Ni yo mpamvu abamotsi bacyo bose, iyo mugiye impaka ubasobanurira uko abaturage bakandamijwe, bo bakubwira ko Leta yabo ikurikiza amategeko ndetse byaba ngombwa bakayagusomera. Nyamara baba barwana gusigasira intambwe igitugu cyubakiyeho nk’uko zikurikirana.
- Igitugu, nk’uko twabivuze kibanza kumenya niba umutungo wose w’igihugu uri mu maboko yacyo. Ni ho uzasanga gishyiraho amasosiyete anyuranye agenzura ubuzima bwose bw’igihugu. Kandi birumvikana , kuko igitugu gihera ahari amafaranga, mu mabanki no mu mishinga, ahasigaye kigashyiramo abantu bacyo bagomba kugikusanyiriza mafaranga.
- Kigomba gukoresha ibikoresho byose na serivisi bya Leta ku nyungu zacyo, maze ibyo kivuze byose bigasa nk’aho bishingiye ku itegeko. Ariko iyo ukurikiye usanga amategeko ari urwitwazo, hagakoreshwa amabwiriza y’umunyagitugu;
- Kimenya gukoresha itangazamakuru, ku buryo kitarijyamo ari ukugira ngo kibone amafaranga, ahubwo ari ukugira ngo hatagira umwanya wasigara ukaba wafatwa n’abandi. Nta tangazamakuru ryigenga ribangikana n’igitugu, n’iyo ribonetse gikora uko gishoboye kikaryangiza, gisebya abarikoramo n’ibyo batangaza, byacambwa kikarimira;
- Gikora ibishoboka byose kikabuza abantu kwegerana ngo batajya inama, bityo kigashyiraho ba maneko bafite mu nshingano zabo kumviriza no gutanya abantu, Mu gitugu igihuza abantu kitabifitemo uruhare ntikiba cyemewe;
- Cyumvisha abaturage ko nta kwiteza imbere bishoboka, keretse Leta ibigizemo uruhare, kugira ngo ugire icyo ugeraho ukagomba kwiyomeka kuri Leta;
- Gikora ku buryo abaturage bafata imyenda myinshi, ndetse kigasunika Leta na yo igafata imyenda ikabije, kugira ngo kibone amafaranga gikoresha, kivoma mu isanduku ya Leta nta we ukopfoye;
- Gikoresha abantu bake, abari basanzwe mu mirimo kikabirukana, bityo bagahinduka abakene kandi bakanagikinguruka kikabona uko kivoma nta we ukomye;
- Giteranya abantu, kikabashyiramo umutima wo kuryana, bagahora bahanganye na cyo kigakomeza kikenyegeza ngo kibigarurire cyangwa gikomeze kibatere ubwoba;
- Gikoresha uburyo bugayitse bwo kumviriza, haba ibiganiro bivugwa cyangwa byandikwa, kigakurikirana ibisohoka mu binyamakuru, kikumviriza telefoni kikanakurikirana n’imbuga nkoranyambaga, kigira ngo hatagira ugica mu rihumye akakivuga cyangwa akageza ku bandi icyakorwa ngo gihinduke;
- Kifashisha uburyo bwose bwo kurangaza, kibinyuza mu binyamakuru no kuri Televiziyo; kigateganya ibitaramo bidafite icyo bivuze, kigatunganya ibitaramo by’ubwoko bwose, za shampiyona, amanama mpuzamahanga y’abayobozi bakomeye kugira ngo abaturage barangare ntibagire umwanya wo gutekereza ku bibazo byabo; abaperezida bajya mu butumwa buri gihe…ibi byose bigasigira igihugu igihombo gikurikirwa n’ibyorezo, guta agaciro kw’ifaranga, umutekano muke, inzara z’urudaca, ndetse n’intambara;
- Iyo igitugu kigeze mu marembera kitagishobora gutsikamira abaturage bacyo gikoresheje igipolisi, na ba maneko, kitabaza igisirikari. Iyo bigeze kuri iyi ntera kiba kigiye kurunduka;
- Kuko iyo bikomeje, kugira ngo kirangaze cyane gitangira kwiyenza ku bihugu by’amahanga no kubitera.
Iyi ncamake igaragaza igitugu tuyisanga mu bihugu byose bitsindagiwe n’igitugu, na mwe muramutse mwitegereje mwasanga izi ngingo ziboneka no mu Rwanda. Mbagezaho ibi bitekerezo nagira ngo mbasangize amayeri yose abanyagitugu bayobora ibihugu byacu bakoresha bikingiriza amategeko, bakayakoresha igihe ari mu nyungu zabo, ariko bakayashyira ku ruhande iyo bashaka gufunga no kwica abanyagihugu batinyutse kurwanya igitugu cyabo. Turasabwa twese kutagitinya, ahubwo tukagifasha kwirundura. Mwabonye ko intambwe zacyo za nyuma ari ugukaza ubugizi bwa nabi, cyifashisha igipolisi, ba maneko cyangwa se igisirikari, byaba ngombwa kigatangira gutera ibindi bihugu. Iyo kigeze kuri uru rwego ni ho abenegihugu batangira gutekereza ko kigiye guhirima. Icyo nibutsa gusa ni uko aha ari ho hantu hagwa abantu benshi, mbese ni ho haboneka ibitambo byinshi, kuko igitugu kiba cyirwanaho ngo kidahirima, n’abenegihugu bakora uko bashoboye ngo bakirundure. Ni ahantu rero ho kwitonderwa. Ikindi ni uko agatsiko kaba kizingiye ku gitugu gikuru gacikamo ibice, bamwe bagatangira guhunga, abandi bakicana kuko baba bagenda batizerana. Mu Rwanda ibihe nk’ibi birimo kugaragara, nta kimenyetso na kimwe cyasizwe inyuma. Ubutaha tuzarebera hamwe ibyakorwa ngo dufashe igitugu kwihirika, kandi birashoboka; ikibazo ni ukwemera ko byagerwaho.


text:
Bugesera : Kubegera bagakemurirwa ibibazo ni inkingi ikomeye y’imiyoborere myiza
Â
Abaturage b’umurenge wa Kamabuye mu karere ka Bugesera baratangaza ko kuba ubuyobozi bubegera bukabafasha gukemura ibibazo baba bafite ari inkingi ikomeye y’imiyoborere myiza, itandukanye n’iyo hambere, aho nta muyobozi wafataga umwanya we ngo aganire n’abo ayobora.
Ibyo babitangaje nyuma y’uko abayobozi mu karere ka Bugesera hamwe n’itsinda yarayoboye ku mugoroba wo kuwa 30/01/2013 babegereye bakabafasha gukemura bimwe mu bibazo bahura nabyo.
Ibi ngo bibagaragariza imiyoborere myiza igihugu cyimirije imbere, ari nabyo bigaragarira mu bikorwa by’iterambere bagenda begerezwa nk’uko Kayibanda Joseph umwe mu batuye Kamabuye abivuga.
Abaturage bari benshi
Ati “ ubuyobozi dufite butandukanye n’ubwa mbere kuko mbere abayobozi twabasangaga mu biro byabo nabwo kugirango ubabone bikaba bikomeye cyane ari uko ab’ikigihe nibo batwisangira aho dutuye bakaza gukemura ibibazo dufiteâ€.
Abaturage kandi ngo bishimira uburyo abayobozi mbere yo gukemura ibibazo babanza kubisesengura hanyuma bakabaza n’impande nyinshi zirebwa n’icyo kibazo.
Ibibazo by’agateranzamba muri uwo murenge wa Kamabuye, ibyo byibanzweho n’abaturage babigaragariza umuyobozi w’akarere ka Bugesera hamwe n’itsinda rishinzwe gukemura ibibazo by’abaturage, cyane cyane muri uku kwezi kwahariwe imiyoborere myiza, ibyinshi byibanze ku masambu.
Amwe muri ayo masambu yari yaratijwe Abarundi, nyuma ya Jenoside yakorewe abatutsi mu 1994 ntibagaruka, agasaranganywa n’Abanyarwanda bari bahungutse nyuma ya Jenoside n’abahungutse mu mwaka wa 1997, barahunze mu 1994 nk’uko umuyobozi w’akarere ka Bugesera Rwagaju Louis.
Ati “ andi masambu ni ayagaragaraga ko adafite beneyo barahunze ntibagaruke. Bimwe muri ibyo bibazo byagiye bigezwa mu nkiko ndetse zikanabifataho imyanzuro, ariko n’ubwo byakemuwe n’inkiko, ntibyabujije ko bene byo babona abo bayobozi ku rwego rw’akarere ka Bugesera bakongera kubigarura, ariko nabo twabateze amatwi turabasubizaâ€.
Umuyobozi w’akarere ka Bugesera Rwagaju Louis avuga ko ubu buryo bwo kwegera abaturage hakumvwa ibibazo byabo, bikanasesengurwa ari uburyo bwiza bwo kubaha serivise nziza.
Aho abo bayobozi bagenda hose bakemura ibibazo usanga akenshi byiganjemo ibirebana n’amasambu kuko ari nabo usanga biteza umutekano muke mu baturage.